open-index/open-wikipedia-markdown huggingface dataset:
മഞ്ജുൾ ഭാർഗവ

'ഗണിതത്തിലുള്ള നൊബേൽ പുരസ്‌ക്കാരം' എന്നറിയപ്പെടുന്ന ഫീൽഡ് മെഡൽ ലഭിച്ച ഇന്ത്യൻ വംശജനായ ഗണിതശാസ്ത്രജ്ഞനാണ്   **മഞ്ജുൽ ഭാർഗവ**. 'ഗണിത മാന്ത്രികൻ' എന്ന് വിശേഷിപ്പിക്കപ്പെടുന്നു.  
## ജീവിതരേഖ
ഇന്ത്യൻ വംശജനായ മഞ്ജുൾ ഭാർഗവ ജനിച്ചത് കാനഡയിലെ  ഹാമിൽട്ടനിലാണ് . ഗണിതശാസ്ത്രജ്ഞയായ മീര ഭാർഗവയാണ് മാതാവ് .  ഹോഫ്‌സ്ട്ര സർവകലാശാലയിലെ ഗണിത അധ്യാപികയാണ് അവർ.  പ്രിൻസ്റ്റൺ സർവകലാശാലയിലെ ഗണിതശാസ്ത്രജ്ഞനാണ് മഞ്ജുൾ ഭാർഗവ .  ഗണിത ശാസ്ത്രത്തിലെ ബീജ ഗണിത സംഖ്യാ സിദ്ധാന്തം , combinatorics, പ്രതിനിധാന സിദ്ധാന്തം തുടങ്ങി നിരവധി മേഖലകളിൽ സമഗ്ര സംഭാവനകൾ നൽകി. 1996-ൽ ഹാർ‌വാഡ് സർ‌വകലാശാലയിൽ നിന്ന് ബിരുദം നേടിയ ഇദ്ദേഹം 2001 ൽ പ്രിൻസ്റ്റൺ സർ‌വകലാശാലയിൽ നിന്ന് ഡോക്ടറേറ്റ് കരസ്ഥമാക്കി. "Higher Composition Laws" എന്നതായിരുന്നു തന്റെ  ഗവേഷണ പ്രബന്ധം. നൂറ്റാണ്ടുകൾ പഴക്കം ചെന്ന ഗണിത ശാസ്ത്രപ്രഹേളികയായിരുന്ന ഫെർ‌മയുടെ **അവസാന സിദ്ധാന്തം** തെളിയിച്ച മഹാരഥനായ ആൻഡ്രൂ വെയിൽസ് ആയിരുന്നു മഞ്ജുൾ ഭാർഗ്ഗവയുടെ ഗവേഷണ ഉപദേഷ്ടാവ്. കഴിഞ്ഞ 20 വർഷങ്ങൾക്കിപ്പുറം താൻ കണ്ട ഗവേഷണ പ്രബന്ധങ്ങളിൽ കിടയറ്റതാണു മഞ്ജുൾ ഭാർഗ്ഗവയുടേതെന്നാണ്‌ ആൻഡ്രൂ വെയിൽസ് അഭിപ്രായപ്പെട്ടത്. 

ഗണിതത്തോടൊപ്പം തബലയിലൂടെ സംഗീതത്തെയും സ്നേഹിക്കുന്ന ഇദ്ദേഹം ഉസ്താദ് സക്കീർ ഹുസ്സൈന്റെ കീഴിലാണു തബല അഭ്യസിച്ചത്.
## പ്രസിദ്ധീകരണങ്ങൾ
* 
* 
* 
* 
* 
* 
* 
* 
* 
* 
## പുരസ്കാരങ്ങൾ
ബീജഗണിത സംഖ്യാസിദ്ധാന്ത മേഖലയിൽ നൽകിയ മൗലിക സംഭാവനകൾ കണക്കിലെടുത്ത് 2012 ലെ ഇൻഫോസിസ് പുരസ്‌കാരത്തിന് ഭാർഗവ അർഹനായിരുന്നു. 'ശാസ്ത്ര രാമാനുജൻ പുരസ്‌കാരം' (2005), അമേരിക്കൻ മാത്തമാറ്റിക്കൽ സൊസൈറ്റിയുടെ 'കോൾ പ്രൈസ്' (2008), ഫെർമി പുരസ്കാരം  എന്നിങ്ങനെ ഗണിതശാസ്ത്ര മേഖലയിലെ മിക്ക ഉന്നത പുരസ്‌ക്കാരങ്ങളും ലഭിച്ചിട്ടുള്ള വ്യക്തിയാണ് ഭാർഗവ. 1992 ൽ‌ തന്റെ 18-ആം വയസ്സിൽ ന്യൂയോർ‌ക്ക് സ്റ്റേറ്റ് സയൻസ് ടാലന്റ് സെർ‌ച് ജേതാവ് എന്ന ബഹുമതിയിൽ തുടങ്ങി ഇക്കാലം വരെ ഒട്ടനവധി പുരസ്കാരങളും ഗണിതശാസ്ത്രത്തിൽ എണ്ണം പറഞ സ്ഥാപനങ്ങളിലെല്ലാം ഗവേഷകപദവിയോ അദ്ധ്യാപകപദവിയോ ഈ പ്രതിഭ സ്വന്തമാക്കി. തഞ്ചാവൂരിലെ ഷണ്മുഖാ ആർ‌ട്സ് സയൻസ് റ്റെക്നോളജി ആൻഡ് റിസർ‌ച് അക്കാദമി (എസ്.എ.എസ്.ടി.ആർ.എ.)യുടെ 10000  ഡോളറിന്റെ രാമാനുജൻ പ്രൈസ് മിഷിഗൻ സർ‌വകലാശാലയിലെ പ്രൊഫസറായ കണ്ണൻ സൗന്ദരരാജനുമായി പങ്കിട്ടുകൊണ്ട് മഞ്ജുൾ‍ ഭാർ‌ഗവ 2005 ൽ  ഇന്ത്യയിൽ വാർ‌ത്താ പ്രാധാന്യം നേടി.

## അവലംബങ്ങൾ

## പുറം കണ്ണികൾ
*Manjul Bhargava at Princeton
*Manjul Bhargava at CMI 
*Manjul Bhargava at NPR
*Manjul Bhargava at ICTS
*Article in The Hindu on Bhargava winning the SASTRA prize 
*Princeton University article by Steven Schultz
*Princeton University article by Viola Huang
*

വർഗ്ഗം:ഗണിതശാസ്ത്രജ്ഞർ
വർഗ്ഗം:ഇന്ത്യൻ ഗണിതശാസ്ത്രജ്ഞർ
വർഗ്ഗം:1974-ൽ ജനിച്ചവർ
പള്ളിക്കൂടം (കോട്ടയം)

കോട്ടയം നഗരത്തിലെ ഒരു പ്രമുഖ വിദ്യാലയമാണ് **പള്ളിക്കൂടം**. മേരി റോയിയാണ് ഈ വിദ്യാലയത്തിന്റെ സ്ഥാപകയും പ്രധാന അദ്ധ്യാപികയും.
 
കോട്ടയം നഗരാതിർത്തിയിലുള്ള കളത്തിപ്പടിയിലാണ് ഈ വിദ്യാലയം സ്ഥിതിചെയ്യുന്നത്.
## അവലംബം


വർഗ്ഗം:കോട്ടയം ജില്ലയിലെ വിദ്യാലയങ്ങൾ
മലയാണ്മ

thumb|right|400px|മലയാണ്മ ലിപി ഉദാഹരണം
മലയാളലിപിയുടെ വളർച്ചയിൽ ഇന്നു കാണുന്ന ആധുനിക ലിപിയുടെ തൊട്ടു മുന്നെയുള്ള രൂപങ്ങളിലൊന്നാണ്‌‍ **മലയാണ്മ**.  ഒരുപാടു പിന്നിലേക്കു നോക്കിയാൽ, മലയാളലിപിയുടെ ചരിത്രം ഒട്ടുമിക്ക ഭാരതീയ ലിപികളുടേതു പോലെ പ്രാചീന ബ്രാഹ്മി ലിപിയിൽ നിന്ന് തന്നെയാണെന്ന് കാണാം.

**[[ബ്രാഹ്മി]] ലിപി - [[വട്ടെഴുത്ത്]] ലിപി - [[കോലെഴുത്ത്]] ലിപി - മലയാണ്മ - [[ഗ്രന്ഥലിപി]]** എന്നിങ്ങനെയായിരുന്നു മലയാളലിപിയുടെ വളർച്ചാ ഘട്ടങ്ങൾ.

"മലയാണ്മ” എന്നറിയപ്പെടുന്ന ഈ ലിപിയുടെ പൂർണമായ പേര് ‘തെക്കൻ മലയാണ്മ’ എന്നാണ്‌‍. നേരത്തെ സൂചിപ്പിച്ച കോലെഴുത്ത് ലിപിയെ വടക്കൻ ദിക്കുകളിൽ മലയായ്മ അഥവാ മലയാണ്മ എന്നും പറഞ്ഞിരുന്നു. 

“മലയാണ്മ എഴുതിക്കാണുന്ന അക്ഷരം രണ്ടു വിധം. ഒന്നു പുരാണമായി നടപ്പുള്ള വട്ടെഴുത്ത്. (കോലെഴുത്തെന്നും ചൊല്ലുന്നു) അതിപ്പോഴും ചോനർക്കു പ്രമാണം. (ജോനകർ - മാപ്പിളമാർ) രണ്ടാമതു സംസ്കൃതഗ്രന്ഥങ്ങളിൽ മുമ്പേ നടപ്പായ ആര്യ എഴുത്ത്. അതിപ്പോൾ സർവ്വ സമ്മതം എന്നു പറയാം.” - ഗുണ്ടർട്ടിന്റെ മലയാളഭാഷാ വ്യാകരണം (പുറം 2)

## അവലംബം
*കേരളത്തിലെ പ്രാചീനലിപികൾ - ഡോ. എൻ. സാം
*പ്രാചീനഭാരതീയ ലിപിശാസ്ത്രവും മലയാളലിപിയുടെ വികാസവും - ഡോ. എസ്.ജെ. മംഗലം

## അവലംബം



വർഗ്ഗം:മലയാളം
വർഗ്ഗം:ലിപികൾ
കൊടികുത്തിമല

പകരം=കൊടികുത്തിമലയിൽ നിന്നുള്ള സാഹ്യാന ദൃശ്യം|ലഘുചിത്രം
മലപ്പുറം ജില്ലയിൽ പെരിന്തൽമണ്ണക്ക് അടുത്തുള്ള മലയാണ് **കൊടികുത്തിമല**. 1921ലെ മലബാർ സർ‌‌വേയിൽ ഇതൊരു പ്രധാന സിഗ്നൽ സ്ഥലം ആയിരുന്നു. പെരിന്തൽമണ്ണയിൽനിന്ന് 12 കിലോമീറ്റർ അകലെയുള്ള കൊടികുത്തിമല സ്ഥിതിചെയ്യുന്നത്. സമുദ്രനിരപ്പിൽ നിന്ന് 522 മീറ്റർ ഉയരമുണ്ട് ഈ മലയ്ക്ക്. മലപ്പുറം ജില്ലയിലെ ഊട്ടി എന്നാണ് ഈ മല അറിയപ്പെടുന്നത്. ചുറ്റുമുള്ള പ്രദേശം കാണുന്നതിനായി ഇവിടെ മൂന്നുനിലയുള്ള ഒരു ഗോപുരവും(1998-ൽ നിർമ്മിതം) ഉണ്ട്. 

പെരിന്തൽമണ്ണയിൽനിന്ന് 12 കിലോമീറ്റർ അകലെ താഴേക്കോട് പഞ്ചായത്തിലാണ്‌ കൊടികുത്തിമല സ്ഥിതിചെയ്യുന്നത്. വടക്ക് തെക്കൻമല, പടിഞ്ഞാറ് മണ്ണാർമല, കിഴക്ക് താഴ്‌വാരത്തിന്റെ താഴെ ജനവാസ കേന്ദ്രങ്ങൾ, തെക്ക് ഭാഗത്ത് കുന്തിപ്പുഴ. ഈ പ്രദേശങ്ങൾ മലമുകളിൽ നിന്ന് കാണാനാവും.

ഉയരത്തിലുള്ള പുൽമേടും, വേഗത്തിൽ മാറുന്ന അന്തരീക്ഷവും ആണ്‌ ഇവിടുത്തെ പ്രത്യേകത. മലമുകളിലെ 91 ഹെക്ടർ പുൽമേട് വനംവകുപ്പിൻേറതാണ്. ഈ പ്രദേശത്തെ 70 ഏക്കറോളം സ്ഥലം വിവിധ പദ്ധതികൾക്കായി ടൂറിസം വകുപ്പ് നീക്കിവച്ചിട്ടുണ്ട്. ടിക്കറ്റ് നിരക്ക്
മുതിർന്നവർ ₹40 കുട്ടികൾ ₹20 ക്യാമറ ₹150 വിദേശികൾ ₹100

രാവിലെ 5:30മുതൽ വൈകുന്നേരം 7:00 വരെയാണ് സന്ദർശന സമയം. തിങ്കൾ അവധി.

പ്ലാസ്റ്റിക് പൂർണമായും നിരോധിച്ചിരിക്കുന്നു

## എത്തിച്ചേരാനുള്ള വഴി
പെരിന്തൽമണ്ണയിൽനിന്ന് മേലാറ്റൂർ റോഡിൽ കാര്യാവട്ടത്തുനിന്ന് വെട്ടത്തൂർ റോഡ് വഴി ആറുകിലോമീറ്റർ യാത്ര ചെയ്താൽ തേലക്കാട്ടെത്തും. തേലക്കാട്ടുനിന്ന് പോബ്‌സൺ എസ്റ്റേറ്റിനുള്ളിലൂടെയാണ് മലയിലേക്കുള്ള റോഡ്. തേലക്കാട്ടുനിന്ന് ആറ് കിലോമീറ്റർ ദൂരമാണ് മലമുകളിലേക്ക്. കരിങ്കല്ലത്താണി റോഡിലെ മാട്ടറക്കലിൽനിന്ന് അഞ്ച് കിലോമീറ്റർ സഞ്ചരിച്ചാലും മലമുകളിലെത്താം. ഈ രണ്ട് വഴികൂടാതെ അമ്മിനിക്കാട്ടുനിന്ന് കൊടികുത്തി മലയിലേക്കെത്താം. ദേശീയ പാതയിൽ നിന്ന് വെറും 6 കിലോ മീറ്റർ ദൂരത്തിലുള്ള ഇവിടെയെത്താനുള്ള എളുപ്പമാർഗ്ഗവുമിതാണ്

## അവലംബം


## പുറത്തേക്കുള്ള കണ്ണികൾ
മാതൃഭൂമി ഫീച്ചർ കാഴ്ചക്കപ്പുറം 

വർഗ്ഗം:മലപ്പുറം ജില്ലയിലെ വിനോദസഞ്ചാരകേന്ദ്രങ്ങൾ
സെപ്റ്റംബർ 7

__NOEDITSECTION__
ഗ്രിഗോറിയൻ കലണ്ടർ പ്രകാരം **സെപ്റ്റംബർ 7** വർഷത്തിലെ 250 (അധിവർഷത്തിൽ 251)-ാം ദിനമാണ്. 

## ചരിത്രസംഭവങ്ങൾ

* ബി.സി.ഇ. 1251 - ഗ്രീസിലെ തീബ്സിൽ സൂര്യഗ്രഹമുണ്ടായതായും ഹെറാക്ലീസ് ജനിച്ചതായും വിശ്വസിക്കപ്പെടുന്നു
* 70 - ജനറൽ ടൈറ്റസിന്റെ നേതൃത്വത്തിലുള്ള റോമൻ പട ജറുസലേം കീഴടക്കുകയും കൊള്ളയടിക്കുകയും ചെയ്തു. 
* 1191 - മൂന്നാം കുരിശുയുദ്ധം:അഴ്‌സഫിലെ യുദ്ധം- ഇംഗ്ലണ്ടിന്റെ റിച്ചാർഡ് ഒന്നാമൻ സലാദിനെ തോല്പ്പിച്ചു. 
* 1539 - ഗുരു അംഗദ് ദേവ് സിക്കുകാരുടെ രണ്ടാമതു ഗുരുവായി. 
* 1776 - ലോകത്തിലെ ആദ്യത്തെ മുങ്ങിക്കപ്പൽ ആക്രമണം. അമേരിക്കയുടെ ടർട്ടിൽ സബ്‌മെഴ്സിബിൾ ബ്രിട്ടീഷ് അഡ്‌മിറൽ റിച്ചാർഡ് ഹോവിന്റെ എച്. എം. എസ് ഈഗിളിന്റെ ഹള്ളിൽ ടൈം ബോംബ് വെക്കാൻ ശ്രമിച്ചു.
* 1812 - നെപ്പോളിയന്റെ യുദ്ധങ്ങൾ: ബൊറോഡിനോയിലെ യുദ്ധം - ബൊറോഡിനോ എന്ന ഗ്രാമത്തിൽ വെച്ച് അലക്സാണ്ടർ ഒന്നാമന്റെ റഷ്യൻ സേനയെ തോല്പ്പിച്ചു.
* 1818 - സ്വീഡൻ-നോർ‌വേയിലെ കാൾ മൂന്നാമൻ ട്രൗൺഹേമിൽ വെച്ച് നോർ‌വേയുടെ രാജാവായി അധികാരമേറ്റു
* 1821 - റിപ്പബ്ലിക്ക് ഓഫ് ഗ്രാൻ കൊളംബിയ സ്ഥാപിതമായി. ഇന്നത്തെ വെനിസ്വേല, കൊളംബിയ, പനാമ, ഇക്വഡോർ എന്നിവയുടെ മിക്ക ഭാഗങ്ങളും ഉൾക്കൊള്ളുന്ന ഒരു ഫെഡറേഷൻ ആയിരുന്നു അത്. സിമോൺ ബൊളിവാർ സ്ഥാപക പ്രസിഡന്റും ഫ്രാൻസിസ്കോ ദെ പോളാ സന്റൻഡർ വൈസ് പ്രസിഡന്റുമായി സ്ഥാനമേറ്റു.
* 1822 - ഡോം പെഡ്രോ ഒന്നാമൻ സാവോ പോളോയിലെ ഇപിരാൻഗാ നദിയുടെ തീരത്തുവെച്ച് പോർച്ചുഗലിൽ നിന്നും ബ്രസീലിനു സ്വാതന്ത്ര്യം പ്രഖ്യാപിച്ചു.
* 1860 - ലേഡി എൽജിൻ എന്ന ആവിക്കപ്പൽ മിഷിഗൺ തടാകത്തിൽ മുങ്ങി നാനൂറോളം പേർ മരിച്ചു
* 1864 - അമേരിക്കൻ ആഭ്യന്തര യുദ്ധം.: യൂണിയൻ ജനറൽ വില്ല്യം ടെകുംസെ ഷെർമാന്റെ കല്പ്പന പ്രകാരം അറ്റ്ലാന്റയും ജോർജിയയും അടിയന്തരമായി ഒഴിപ്പിച്ചു.
* 1953 - നികിത ക്രൂഷ്ചേവ് സോവിയറ്റ് കേന്ദ്ര കമ്മിറ്റിയുടെ തലവനായി.
* 1977 - പനാമ കനാലിന്റെ നിയന്ത്രണം ഇരുപതാം നൂറ്റാണ്ടിന്റെ അന്ത്യത്തോടെ പനാമക്ക് കൈമാറുന്നതിനുള്ള ടോറിജോസ്-കാർട്ടർ ഉടമ്പടി ഒപ്പുവക്കപ്പെട്ടു.
* 1979 - എന്റർടയിന്മെന്റ് ആന്റ് സ്പോർട്ട്സ് പ്രോഗ്രാമിങ് നെറ്റ്വർക്ക് എന്ന ഇ.എസ്.പി.എൻ. പ്രക്ഷേപണം ആരംഭിച്ചു.
* 1986 - ചിലിയുടെ പ്രസിഡണ്ടായിരുന്ന അഗസ്റ്റോ പിനോഷെ ഒരു വധശ്രമത്തിൽ നിന്ന്‌ രക്ഷപ്പെട്ടു.
* 1998 - സ്റ്റാൻഫോർഡ് സർ‌വകലാശാലയിലെ വിദ്യാർത്ഥികളായിരുന്ന ലാറി പേജും, സെർജി ബ്രിന്നും ചേർന്ന് ഗൂഗിൾ സ്ഥാപിച്ചു.
* 2005 - ഈജിപ്തിൽ ആദ്യ പ്രസിഡണ്ട് തിരഞ്ഞെടുപ്പ് നടന്നു.

## ജന്മദിനങ്ങൾ
* 1952- മമ്മൂട്ടി
## ചരമവാർഷികങ്ങൾ

## മറ്റു പ്രത്യേകതകൾ

വർഗ്ഗം:സെപ്റ്റംബർ 7
പാരിപ്പള്ളി

കൊല്ലം ജില്ലയുടെ തെക്കെയറ്റത്തെ ഒരു ഗ്രാമപ്രദേശമാണു **പാരിപ്പള്ളി**. ഈ പ്രദേശം കല്ലുവാതുക്കൽ ഗ്രാമപഞ്ചായത്തിന്റെ ഭാഗമാണ്‌. കല്ലുവാതുക്കൽ പഞ്ചായത്തിന്റെ ഹൃദയഭാഗമാണ് ഈ പ്രദേശം. കൊല്ലം മെഡിക്കൽകോളേജ് (kmc medical college ) പാരിപ്പള്ളിയിൽ ആണ്. ഇന്ത്യൻ ഓായിൽ കമ്പനിയുടെ ഒരു ഗ്യാസ് ഫില്ലിംഗ് സ്റ്റേഷനും പാരിപ്പള്ളിയിൽ സ്ഥിതി ചെയ്യുന്നു 
## ഗതാഗതം
കേരളത്തിലെ പ്രധാന സ്ഥലങ്ങളിൽ നിന്ന് റോഡ് മാർഗം പാരിപ്പള്ളിയെ നന്നായി ബന്ധിപ്പിച്ചിരിക്കുന്നു .കൊല്ലത്തുനിന്ന് തിരുവനന്തപുരത്തേക്കുള്ള വഴിയിൽ NH 66 ലെ ഒരു പ്രധാന നഗരമാണിത്. 45 കിലോമീറ്റർ (28 മൈൽ) അകലെയുള്ള തിരുവനന്തപുരം അന്താരാഷ്ട്ര വിമാനത്താവളമാണ് അടുത്തുള്ള വിമാനത്താവളം. കൊല്ലം ഹെലിപാഡ് (ആശ്രമം) പാരിപ്പള്ളിയിൽ നിന്ന് ഏകദേശം 23 കിലോമീറ്റർ (14 മൈൽ) അകലെയാണ്, വർക്കല ഹെലിപാഡ് (ക്ലിഫ്) ഏകദേശം 13 കിലോമീറ്റർ (8.1 മൈൽ) അകലെയാണ്.

മടത്തറ, പരവൂർ, കൊല്ലം, തിരുവനന്തപുരം എന്നിവയെ ബന്ധിപ്പിക്കുന്ന 4 പ്രധാന റോഡുകളുണ്ട്. പ്രസിദ്ധമായ വർക്കല ശിവഗിരി, വർക്കല ബീച്ച്, വർക്കല ക്ഷേത്രം എന്നിവിടങ്ങളിൽ നിന്ന് 13 കിലോമീറ്റർ മാത്രം അകലെയാണിത്.

## സ്ഥലങ്ങൾ,സ്ഥാപനങ്ങൾ
UKF എഞ്ചിനീയറിംഗ് കോളേജും സർക്കാർ മെഡിക്കൽ കോളേജും സ്ഥിതി ചെയ്യുന്നത് പാരിപ്പള്ളിയിലാണ്.ഇ എസ്  മെഡിക്കൽ കോളേജ് ജില്ലയിലെ തന്നെ ഒരേയൊരു മെഡിക്കൽ കോളേജാണ്. വളരെ ദൂരെ നിന്ന് വരെ ചികിത്സക്കായി ആളുകൾ വരുന്നു. അത്യാധുനിക സൗകര്യങ്ങളും വളരെ വൃത്തിയും ഇവിടെ ആകർഷണീയമാകുന്നു. വളരെ പ്രഗത്ഭരായ ഡോക്റ്റർമാർ ഇവിടെ വർക്ക് ചെയ്യുന്നു. ഇന്ത്യയിലെ ആദ്യ എക്കോ ടൂറിസം പദ്ധതി തെന്മല പാരിപ്പള്ളിയിൽ നിന്നും 53 കിലോമീറ്റർ ദൂരെയാണ്.ലോകത്തിലെ ഏറ്റവും വലിയ പക്ഷി ശിൽപവും നാച്ചുറൽ പാർക്ക് ജടായു എർത്ത്  സെന്റർ ഇവിടെ നിന്നും 17 കിലോമീറ്റർ അകലെയാണ്. 

വിഭാഗം: കൊല്ലം ജില്ലയിലെ ഗ്രാമങ്ങൾ

.
ശിവാജി (തമിഴ്‌ ചലച്ചിത്രം)

2007 ജൂണിൽ ‍ പുറത്തിറങ്ങിയ തമിഴ് ചലച്ചിത്രമാണ് ***ശിവാജി***. രജനികാന്ത് നായകനായ ഈ ചിത്രം സംവിധാനം ചെയ്തിരിക്കുന്നത് എസ്. ഷങ്കർ ആണ്. ശ്രിയ ശരൺ, വിവേക്, സുമൻ തുടങ്ങിയവരും പ്രധാന വേഷങ്ങളിൽ അഭിനയിക്കുന്നു.

ഇന്ത്യയിൽ നിർമിച്ച ഏറ്റവും ചെലവേറിയ ചിത്രമെന്ന ഖ്യാതിയുമായാണ് ശിവാജി പുറത്തിറങ്ങിയത്. എഴുപതു കോടി രൂപയാണ് ചെലവ് കണക്കാക്കുന്നത്. മൂന്ന് ആഴ്ച്ചക്കുള്ളിൽ ചിത്രം ബോക്സ് ഓഫീസിൽ 100 കോടി രൂപ നേടി.

## പുറത്തേക്കുള്ള കണ്ണികൾ
* 
* 

വർഗ്ഗം:2007-ൽ പുറത്തിറങ്ങിയ തമിഴ് ചലച്ചിത്രങ്ങൾ
വർഗ്ഗം:രജനീകാന്ത് അഭിനയിച്ച ചലച്ചിത്രങ്ങൾ
വർഗ്ഗം:എസ്. ഷങ്കർ സംവിധാനം ചെയ്ത ചലച്ചിത്രങ്ങൾ
വർഗ്ഗം:എ.ആർ. റഹ്‌മാൻ സംഗീതം കൊടുത്ത ചിത്രങ്ങൾ
ഊരാച്ചേരി ഗുരുനാഥന്മാർ

ഹെർമൻ ഗുണ്ടർട്ടിനെ സംസ്കൃതം മലയാളം എന്നിവ പഠിപ്പിച്ച മഹാന്മാരാണ് **ഊരാച്ചേരി ഗുരുനാഥൻമാർ**.

താഴെ പറയുന്ന 5 പേരാണു് ഊരാച്ചേരി ഗുരുനാഥന്മാർ. 
* കുഞ്ഞിക്കണ്ണൻ ഗുരുനാഥൻ,
* കുഞ്ഞിച്ചന്തൻ ഗുരുനാഥൻ,
* ഒതേനൻ ഗുരുനാഥൻ,
* ചാത്തപ്പൻ ഗുരുനാഥൻ,
* കോരൻ ഗുരുനാഥൻ

തലശ്ശേരിക്കടുത്ത് ചൊക്ലിയിലെ കവിയൂരാണ് തിയ്യർ കുടുംബത്തിൽ ജനിച്ച അഞ്ചു സഹോദരന്മാരായി പ്രസിദ്ധിയാര്ജിച്ച ഊരാച്ചേരി ഗുരുക്കന്മാർ ജീവിച്ചിരുന്നത്.1871-ൽ സ്ഥാപിച്ച ഗുരുകുലം എൽ.പി.സ്ക്കൂൾ ഊരാച്ചേരി ഗുരുനാഥൻമാർ സ്ഥാപിച്ചുതാണ്. അഞ്ചു ഗുരുക്കന്മാരിൽ ഒരാൾ വൈദ്യനും മൂത്തയാൾ ചാത്തു ഗുരുക്കൾ പ്രദേശത്തെ അംശം അധികാരിയും ആയിരുന്നു.

## ആദ്യകാല ജീവിതം
തമ്പുരാക്കന്മാരുടെ പശുക്കളെ മേയ്ക്കലായിരുന്നു ഇവരുടെ തൊഴിൽ. ഒരിക്കൽ കോവിലകത്തെ കുട്ടികളെ ഗുരുകുലത്തിലേക്ക് എത്തിക്കുവാൻ നിയോഗമുണ്ടായി. ഈ അവസരത്തിൽ പാഠശാലയ്ക്കു പുറത്തിരുന്ന് അകത്തു നടക്കുന്ന പഠനകാര്യങ്ങൾ കേട്ടു പഠിച്ച് അവർ അക്ഷരാഭ്യാസം നേടിയെടുത്തു. ഈ കുട്ടികളുടെ അസാമാന്യ ബുദ്ധിവൈഭവം, കണ്ടറിഞ്ഞ ഗുരു, തമ്പുരാക്കന്മാരുടെ അനുവാദത്തോടെ ഇവരെ പാഠശാലയ്ക്കുള്ളിലിരുത്തി പഠിപ്പിച്ചു. തങ്ങളുടെ അറിവിനെ‌ അതിവേഗം വികസിപ്പിച്ച‍‌ ഇവർ പെട്ടെന്നു തന്നെ നാടിന് ഗുരുക്കന്മാരായി മാറി.

വാസനാശാലികളായ കവികളുമായിരുന്നു ഗുരുനാഥന്മാർ. അതിനാൽ ഇവർ ജീവിച്ച പ്രദേശം പിൽക്കാലത്ത് *[[കവിയൂർ (കണ്ണൂർ)|കവിയൂർ]]* എന്ന പേരിൽ അറിയപ്പെട്ടു. ഇവരെക്കുറിച്ച് കേട്ടറിഞ്ഞ ഹെർമൻ ഗുണ്ടർട്ട്  മലയാളം പഠിക്കാൻ ഇവരെ തേടിയെത്തുകയായിരുന്നു. ഗുണ്ടർട്ട്  താമസിച്ചിരുന്ന ഇല്ലിക്കുന്നിലേക്ക് ഊരാച്ചേരി ഗുരുനാഥൻമാരെ ക്ഷണിച്ചു വരുത്തിയായിരുന്നു ഗുണ്ടർട്ട് മലയാള ഭാഷയിൽ പ്രാവീണ്യം നേടിയത്. മലയാളത്തിലെ ആദ്യത്തെ നിഘണ്ടു രചിക്കാൻ പ്രേരണയായതും ഊരാച്ചേരി ഗുരുനാഥൻമാരായിരുന്നത്. കവിയൂരിൽ ഇവർ ജീവിച്ച ഭവനം മാത്രമാണ് ഈ ഗുരുക്കന്മാരുടെ അവശേഷിക്കുന്ന ഏക സ്മാരകം.

## അവലംബങ്ങൾ

## പുറം കണ്ണികൾ
* 

വിഭാഗം:മലയാളം
നെടുങ്കയം

right|thumb|250px|നെടുങ്കയം ഇരുമ്പുപാലത്തിൽ നിന്നുള്ള ദൃശ്യം

നെടുങ്കയം മലപ്പുറം ജില്ലയിലെ ഒരു പ്രധാന വനപ്രദേശവും വിനോദസഞ്ചാരകേന്ദ്രവുമാണ്‌. അടുത്തുള്ള പ്രധാന പട്ടണമായ നിലമ്പൂരിൽ നിന്നു ഏകദേശം 18 കിലോമീറ്റർ അകലെ സ്ഥിതി ചെയ്യുന്ന ഇവിടെ വെള്ളക്കാരുടെ കാലത്ത് നിർമിച്ച മനോഹരമായ ഒരു വിശ്രമകേന്ദ്രവുമുണ്ട്. ഇവിടുത്തെ മഴക്കാടുകൾ വന്യമൃഗങ്ങളായ ആന, മുയൽ, മാൻ തുടങ്ങിയവയുടെ വാസസ്ഥലമണ്. ഈ നിബിഡവനങ്ങളിൽ ചോലനായ്ക്കർ എന്ന ആദിവാസി വിഭാഗങ്ങളും ജീവിക്കുന്നു.നിത്യഹരിത വനപ്രദേശങ്ങളും, തേക്ക് തോട്ടങ്ങളും, പുഴകളും നെടുങ്കയത്തെ അവിസ്മരണീയമായ കാഴ്ചകളാണ്. വനം വകുപ്പിന്റെ പഴയകാല പ്രതാപം വിളിച്ചോതുന്ന സ്മാരകങ്ങളും ഇവിടെയുണ്ട്. ഇന്നും പുതുമയും ബലവും വേരോടെ നിൽക്കുന്ന 1930കളിൽ നിർമ്മിച്ച കമ്പിപ്പാലങ്ങളാണ് അവയിലൊന്ന്.  ബ്രിട്ടീഷ് എഞ്ചിനീയറായിരുന്ന ഇ.കെ. ഡോസനാണ് ഇതിന്റെ ശിൽപി. കരിമ്പുഴയിൽ മുങ്ങി മരിക്കുകയായിരുന്നു ഡോസൻ . ഇദ്ദേഹത്തിന്റെ ശവകുടീരം ഇന്നും നെടുങ്കയത്ത് സംരക്ഷിച്ചിരിക്കുന്നു.

കരിമ്പുഴക്ക് അഭിമുഖമായി ഡോസൻ തടികൊണ്ട് തീർത്ത ബംഗ്ലാവും അതേപടിയുണ്ട്. വന്യ ജീവി സംരക്ഷണ നിയമം പ്രാബല്യത്തിൽ വരും വരെ നെടുങ്കയത്ത് ആനപിടുത്തം നടന്നിരുന്നു. അതിന്റെ സ്മാരകങ്ങളാണ് ഇന്ന് കാണുന്ന ആനപന്തിയും ഉൾവനത്തിലെ വാരിക്കുഴികളും. താപ്പാനകൾക്കും മറ്റും ഭക്ഷണ സാമഗ്രികൾ സൂക്ഷിച്ച കൂറ്റൻ പത്തായം കരുളായി റെയ്ഞ്ച് ഓഫീസിൽ ഇപ്പോഴും ഉണ്ട്. കരിമ്പുഴയിലെ വെള്ളത്തിന് ഔഷധ ഗുണമുണ്ടെന്നാണ് വിശ്വാസം. ഇവിടെയെത്തുന്ന സന്ദർശകർ മുങ്ങിക്കുളിക്കാതെ പോകാറുമില്ല. നെടുങ്കയത്ത് പുഴയിൽ അപകടം പതിയിരിക്കുന്നതിനാൽ സൂക്ഷിക്കേണ്ടതുണ്ട്. 

## അവലംബം

2.യാത്രാ വിവരണം

## പുറത്തേക്കുള്ള കണ്ണികൾ

വിഭാഗം: മലപ്പുറം ജില്ലയിലെ ഗ്രാമങ്ങൾ
വർഗ്ഗം:മലപ്പുറം ജില്ലയിലെ വിനോദസഞ്ചാരകേന്ദ്രങ്ങൾ
മാലിനി

മലയാളവ്യാകരണത്തിലെ ഒരു വൃത്തമാണ്‌ **മാലിനി**.
## പ്രസിദ്ധമായ കവിതകൾ
എ ആർ രാജ രാജ വർമ്മയുടെ ഭാഷ ശകുന്തളം.
ഇതിലെഴുതിയിരിക്കും മാമകേ നാമധേയ
പ്രതിദിനമൊരു വർണം വീതാമായെണ്ണം നീ

## ലക്ഷണം

വൃത്തശാസ്ത്രസങ്കേതമനുസരിച്ച് “ന ന മ യ യ” എന്നീ ഗണങ്ങളോടെ എട്ടാമത്തെ അക്ഷരത്തിൽ യതിയോടു കൂടി വരുന്ന വൃത്തമാണു മാലിനി

## ഉദാഹരണം

""മതി മതി പറയേണ്ടാബ്ഭാർഗ്ഗവസ്വർഗ്ഗമാകും
ക്ഷിതിയ ഹഹ! വഹിക്കും ദർമ്മരാജ്യാഭിധാനം
പതിവിനു നരകാർത്ഥത്തിങ്കലൊക്കേണ്ടതാകും
സ്ഥിതിയിൽ വരികിലെന്താണപ്പുറം മൂപ്പുരാരേ ? "

മഹാകവി ഉള്ളൂരിന്റെ മഹാകാവ്യമായ ഉമാകേരളം പതിനെട്ടാം സർഗ്ഗം
കേക

ഒരു ഭാഷാവൃത്തമാണ്‌ **കേക**.
3,2,2,3,2,2 എന്ന് കേരളപാണിനി ഗണവ്യവസ്ഥ നൽകിയിരിക്കുന്നു. ഇവ്വിധം പതിന്നാലക്ഷരങ്ങളിൽ ആറു ഗണങ്ങൾ ഈരടിയുടെ ഓരോ വരിയിലും. എല്ലാ ഗണത്തിലും ഒരു ഗുരുവക്ഷരമെങ്കിലും വേണം. ഏഴക്ഷരം കഴിഞ്ഞ് യതി. പാദങ്ങൾ തുല്യമാത്രകളിൽ തുടങ്ങണം.
## ലക്ഷണം


ഉദാ: സൂര്യകാന്തി

മന്ദമ **<big>|</big>** ന്ദമെൻ **<big>|</big>** താഴും **<big>|</big>** മുഗ്ദ്ധമാം **<big>|</big>** മുഖം **<big>|</big>** പൊക്കി

സുന്ദര **<big>|</big>** ദിവാ **<big>|</big>** കരൻ **<big>|</big>** ചോദിച്ചു **<big>|</big>** മധു **<big>|</big>** രമായ്

ഉദാ: മാമ്പഴം

അങ്കണ **<big>|</big>** ത്തൈമാ **<big>|</big>** വിൽനി **<big>|</big>** ന്നാദ്യത്തെ **<big>|</big>** പ്പഴം **<big>|</big>** വീഴ്കെ

അമ്മതൻ **<big>|</big>** നേത്ര **<big>|</big>** ത്തിൽനി **<big>|</big>** ന്നുതിർന്നൂ **<big>|</big>** ചുടു **<big>|</big>** കണ്ണീർ

## കേകാവൃത്തത്തിൽ എഴുതിയ പ്രശസ്തകൃതികൾ
എഴുത്തച്ഛൻറെ മഹാഭാരതം കിളിപ്പാട്ടിലെ  ശകുന്തളോപാഖ്യാനം

അച്ഛനും മകളും - വള്ളത്തോൾ നാരായണമേനോൻ

എന്റെ ഗുരുനാഥൻ – വള്ളത്തോൾമാമ്പഴം - വൈലോപ്പിള്ളി ശ്രീധരമേനോൻ
കണ്ണീർപ്പാടം - വൈലോപ്പിള്ളി ശ്രീധരമേനോൻ

ഊഞ്ഞാലിൽ - വൈലോപ്പിള്ളി
മഴുവിന്റെ കഥ - ബാലാമണിയമ്മ

സൂര്യകാന്തി - ജി ശങ്കരക്കുറുപ്പ്

എന്റെ വിദ്യാലയം - ഒളപ്പമണ്ണ

കൊച്ചുതൊമ്മൻ - എൻ. വി. കൃഷ്ണവാര്യർ

ഓർക്കുക വല്ലപ്പോഴും - പി. ഭാസ്കരൻ

മാമ്പഴക്കാലം - പി. പി. രാമചന്ദ്രൻ

## നിർവ്വചനവും വിമർശനങ്ങളും
മറ്റു ഭാഷാവൃത്ത നിർവ്വചനങ്ങളെപ്പോലെ കേകയ്ക്കു നൽകിയിരിക്കുന്ന നിർവചനവും ഒട്ടേറെ വിമർശിക്കപ്പെട്ടിട്ടുണ്ട്.പാദാദിപ്പൊരുത്തം കവികൾ പാലിക്കാറില്ല.

വർഗ്ഗം:ഭാഷാവൃത്തങ്ങൾ
കത്തി

thumb
വായ്ത്തല മൂർച്ചയുള്ള (ഒന്നോ രണ്ടോ വശം) ഒരു ഉപകരണമാണ് കത്തി. വീട്ടാവശ്യങ്ങൾക്കോ, പണിയായുധമായോ, മാരകായുധമായോ കത്തി ഉപയോഗിക്കാറുണ്ട്.
പരന്ന് ഒരുവശം മൂർച്ചപ്പെടുത്തിയ ലോഹഭാഗവും ഉപയോഗിക്കാൻ എളുപ്പത്തിനായി മരം കൊണ്ടോ മറ്റേതെങ്കിലും വസ്തുകൊണ്ടോ നിർമ്മിച്ച പിടിയുമാണ് കത്തിയുടെ പ്രധാന ഭാഗങ്ങൾ. 

## കത്തിയുടെ ഭാഗങ്ങൾ

# വായ്‌ത്തല - വസ്തുക്കൾ മുറിക്കുവാനുള്ള മൂർച്ചയുള്ള വശം.
# പിടി - സുരക്ഷിതമായി മുറുകെ പിടിക്കാനുള്ള കൈപിടി.
# അഗ്രം - കുത്തുവാനുള്ള കൂർത്ത മുന.
# ദ്വാരം - ചരടോ ചങ്ങലയോ ബന്ധിപ്പിക്കുവാനുള്ള തുള.
# ചരട് - തൂക്കിയിടാനുള്ള ചരട്.‌

## കേരളത്തിൽ പ്രചാരത്തിലിരിക്കുന്ന ചില കത്തികൾ

* മലപ്പുറം കത്തി
* കറിക്കത്തി
* അടക്കാക്കത്തി
* പേനാക്കത്തി
* വാക്കത്തി
* വെട്ടുകത്തി
* മുനയൻ

## ചിത്രശാല

File:Pottan theyyam 5.jpg|thumb|പൊട്ടൻതെയ്യത്തിന്റെ തിരുവായുധക്കത്തി
File:Pen knife3.jpg|thumb|പേനക്കത്തി
File:Malappuram Kathi.jpg|thumb|മലപ്പുറം കത്തി
File:Rubber Tapping Knife - ടാപ്പിങ്ങ് കത്തി 01.JPG|thumb|Rubber Tapping Knife - ടാപ്പിങ്ങ് കത്തി 
File:4Messer (fcm).png|thumb|കറിക്കത്തികൾ



വർഗ്ഗം:പണിയായുധങ്ങൾ
വർഗ്ഗം:ആയുധങ്ങൾ
കാകളി

മലയാളവ്യാകരണത്തിലെ ഒരു വൃത്തമാണ്‌ **കാകളി**. 
മൂന്ന് അക്ഷരത്തിൽ അഞ്ച് മാത്ര വരുന്ന എട്ട് ഗണങ്ങൾ അടങ്ങിയതാണ് കാകളിയുടെ ഒരു ഈരടി. അതായത്, രണ്ട് ഗുരുവും ഒരു ലഘുവും അടങ്ങുന്നതാകണം ഒരു ഗണം. അങ്ങനെ എട്ട് ഗണങ്ങൾ ചേർന്നതാണ് കാകളിയുടെ ഈരടി. രഗണം, തഗണം യഗണം എന്നിവയിലേതെങ്കിലും ഗണങ്ങൾ എട്ടെണ്ണം ചേർത്താൽ കാകളി ആകും. മഗണം ഒഴിച്ച്   നഗണം, ഭഗണം,ജഗണം,സഗണം എന്നിവയും കാകളിയിൽ ഉപയോഗിക്കാം.
കാകളിയുമായി ഏറെ സാമ്യമുള്ള മറ്റൊരു വൃത്തമാണ്‌ മഞ്ജരി. കിളിപ്പാട്ട്‌ പ്രസ്ഥാനത്തിലെ പ്രധാന വൃത്തങ്ങളിലൊന്നാണിത്‌.

## പ്രസിദ്ധമായ കവിതകൾ
അധ്യാത്മരാമായണം അയോധ്യാകാണ്ഡം, മഹാഭാരതം സഭാപർവം, ചാണക്യസൂത്രം രണ്ടാം പാദം എന്നിവ കാകളി വൃത്തത്തിലാണ്‌ രചിക്കപ്പെട്ടിട്ടുള്ളത്. ശീതങ്കൻ തുള്ളൽപ്പാട്ടുകളിലും കാകളി വ്യാപകമായി ഉപയോഗിച്ചിട്ടുണ്ട്.

## ലക്ഷണം
കാകളിയുടെ ലക്ഷണം വൃത്തമഞ്ജരിയിൽ



കേരളകൗമുദി എന്ന വ്യാകരണ വൃത്താലങ്കാര ലക്ഷണ ഗ്രന്ഥത്തിലുള്ള ലക്ഷണം



വൃത്തവിചാരം എന്ന ഗ്രന്ഥത്തിൽ നല്കിയിരിക്കുന്ന നിർവ്വചനം





## വകഭേദങ്ങൾ
കളകാഞ്ചി, മണികാഞ്ചി, മിശ്രകാകളി, ഊനകാകളി, ദ്രുതകാകളി, മഞ്ജരി തുടങ്ങിയ വൃത്തങ്ങൾ കാകളിയുടെ വകഭേദങ്ങളാണ്‌. ഗണത്തിന്‌ മൂന്നക്ഷരത്തിൽ, അധികം വരുന്ന കാകളികളാണ് അധികാകളികൾ. കളകാഞ്ചി, മണികാഞ്ചി, അതിസമ്മത, മിശ്രകാകളി, കലേന്ദുവദന, സ്‌തിമിത, അതിസ്‌തിമിത എന്നിവ അധികകാകളികളാണ്. ഊനത വരുന്ന കാകളികളാണ് ഊനകാകളികൾ . ഊനകാകളി, ദ്രുതകാകളി, കല്യാണി, സമ്പുടിതം എന്നിവയാണവ. ഗണത്തിനു മൂന്നക്ഷരമെങ്കിലും ആറാറുമാത്ര വരുന്ന കാകളികളാണ് ശ്ലഥകാകളികൾ. ഏതെങ്കിലും ഗണത്തിന്‌ ആറുമാത്രയ്‌ക്കു വേണ്ടത്ര വർണം തികയാത്ത കാകളികളാണ് ഊനശ്ലഥകാകളികൾ . മഞ്ജരി, സർപ്പിണി, ഉപസർപ്പിണി, സമാസമം എന്നിവ ഊനശ്ലഥകാകളികൾ.

വർഗ്ഗം:ഭാഷാവൃത്തങ്ങൾ
മന്ദാക്രാന്ത

മലയാളവ്യാകരണത്തിലെ ഒരു വൃത്തമാണ്‌ മന്ദാക്രാന്ത.പതിനേഴക്ഷരങ്ങൾ വരുന്ന അത്യഷ്ടി വിഭാഗത്തിൽപ്പെട്ട സംസ്കൃതവൃത്തമാണ് മന്ദാക്രാന്ത.

## സന്ദേശകാവ്യങ്ങളിൽ
കാളിദാസൻ മേഘദൂതം (മേഘസന്ദേശം) എന്ന  സന്ദേശകാവ്യം രചിച്ചത് മന്ദാക്രാന്തയിലാണ്.  അതിനെത്തുടർന്ന് സംസ്കൃതത്തിൽ ശുകസന്ദേശം, ചാതകസന്ദേശം തുടങ്ങി ധാരാളം സന്ദേശകാവ്യങ്ങൾ ഈ വൃത്തത്തിൽ ഉണ്ടായി.  മലയാളത്തിലെ ആദ്യത്തെ സന്ദേശകാവ്യമായ ഉണ്ണുനീലിസന്ദേശം ഈ വൃത്തത്തിലാണ്.  കേരളവർമ്മ വലിയ കോയിത്തമ്പുരാൻ എഴുതിയ മയൂരസന്ദേശം തുടങ്ങി പല സന്ദേശകാവ്യങ്ങളും ഈ വൃത്തത്തിലാണ് രചിച്ചിട്ടുള്ളത്. സന്ദേശകാവ്യങ്ങളിലല്ലെങ്കിലും സന്ദേശങ്ങൾ പ്രതിപാദിക്കുന്ന ഭാഗങ്ങൾ മന്ദാക്രാന്തയിൽ കൊടുക്കുന്ന ഒരു പതിവും ഉണ്ട്.  ഉദാഹരണമായി ഉള്ളൂർ എസ്. പരമേശ്വരയ്യർ എഴുതിയ ഉമാകേരളം എന്ന മഹാകാവ്യത്തിൽ ഒരു സന്ദേശം പറഞ്ഞയയ്ക്കുന്ന പതിനൊന്നാം സർഗ്ഗം മന്ദാക്രാന്തയിലാണ്. 

## ലക്ഷണവും ഉദാഹരണവും
വൃത്തമഞ്ജരിയിലെ ഉദാഹരണം ഇപ്രകാരമാണ്. 

ഇതനുസരിച്ച്, മ, ഭ, ന, ത, ത എന്നീ ത്ര്യക്ഷരഗണങ്ങളും രണ്ടു ഗുരുക്കളും അടങ്ങിയതാണു മന്ദാക്രാന്ത.  4, 10 (4+6) എന്നീ അക്ഷരങ്ങൾക്കു ശേഷം യതിയുമുണ്ട്.  മറ്റൊരു വിധത്തിൽ പറഞ്ഞാൽ, അവസാനം നിർത്തേണ്ട മൂന്നു ഖണ്ഡങ്ങൾ ഇതിനുണ്ട്.

* നാലു ഗുരുക്കൾ അടങ്ങിയ ഖണ്ഡം.  ഉദാഹരണം: കാലിക്കൂട്ടം,
* അഞ്ച് ലഘുവും ഒരു ഗുരുവും അടങ്ങിയ രണ്ടാം ഖണ്ഡം.  ഉദാഹരണം: കലിതകുതുകം
* "താരരാ താരതാരാ" എന്നരീതിയിൽ (ഗുരു, ലഘു, ഗുരു, ഗുരു, ലഘു, ഗുരു, ഗുരു) എന്ന് ഏഴക്ഷരമുള്ള മൂന്നാം ഖണ്ഡം.  ഉദാഹരണം: കാത്ത കണ്ണന്നു ഭംഗ്യാ

ഉദാഹണമായി, മയൂരസന്ദേശത്തിലെ താഴെക്കൊടുക്കുന്ന പദ്യം ഉദാഹരണമാണ്. പാലിക്കാനായ് ഭുവനമഖിലം ഭൂതലേ ജാതനായി-

ക്കാലിക്കൂട്ടം കലിതകുതുകം കാത്ത കണ്ണന്നു ഭംക്ത്യാ

പീലിക്കോലൊന്നടിമലരിൽ നീ കാഴ്ചയായ് വെച്ചിടേണം;

മൗലിക്കെട്ടിൽ തിരുകുമതിനെത്തീർച്ചയായ് ഭക്തദാസൻ.

## അവലംബം

## കുറിപ്പുകൾ
അലൻ ഡൻഡിസ്

നാട്ടറിവുപഠനത്തെ ഫോൿലോർ എന്ന ആധുനികവിജ്ഞാനശാഖയായി വളർത്തിയെടുത്ത ഗവേഷകനും കാലിഫോർണി‍യ യൂണിവേഴ്സിറ്റിയിലെ നാട്ടറിവു പ്രൊഫസറുമായിരുന്നു **അലൻ ഡൻഡിസ്** (സെപ്റ്റംബർ 8, 1935 - മാർച്ച് 30, 2005). നാട്ടറിവ് (ഫോക്ക്‌ലോർ) വിഷയങ്ങളിൽ ഇദ്ദേഹം നടത്തിയ പഠനങ്ങളാണ്‌ ഈ വിഷയത്തെ ഒരു അക്കാദമിക വിഷയമായി പരിഗണിക്കുവാൻ ഇടയാക്കിയത്. 12 ഗ്രന്ഥങ്ങൾ രചിച്ചിട്ടുള്ള ഇദ്ദേഹം ഒരു ഡസനോളം പുസ്തകങ്ങളുടെ എഡിറ്ററായും ഉപ ലേഖകനായും പ്രവർത്തിച്ചിട്ടുണ്ട്.

## അവലംബം

## കുറിപ്പുകൾ
 

വർഗ്ഗം:1935-ൽ ജനിച്ചവർ
വർഗ്ഗം:2005-ൽ മരിച്ചവർ
വർഗ്ഗം:സെപ്റ്റംബർ 8-ന് ജനിച്ചവർ
വർഗ്ഗം:മാർച്ച് 30-ന് മരിച്ചവർ
വർഗ്ഗം:അമേരിക്കൻ ഫോക്‌ലോറിസ്റ്റുകൾ
ആമ്പല്ലൂർ

തൃശ്ശൂർ ജില്ലയിലെ പുതുക്കാട് പട്ടണത്തിന് സമീപം സ്ഥിതി ചെയ്യുന്ന ഗ്രാമമാണ്  **ആമ്പല്ലൂർ**. ദേശീയപാത 544 ഇതുവഴിയാണ് കടന്നു പോകുന്നത്.
ദേശീയപാത 544 ൽ പുതുക്കാടിനും ഒല്ലൂരിനും ഇടയ്ക്കാണ് ആമ്പല്ലൂർ സ്ഥിതി ചെയ്യുന്നത്. കേരളത്തിലെ പോളിടെൿനിക്കുകളിൽ ഒന്നായ അളഗപ്പനഗറിലെ ത്യാഗരാജാർ പോളിടെൿനിക് ആമ്പല്ലൂരിന് അടുത്താണ് സ്ഥിതി ചെയ്യുന്നത്. കേരളത്തിലെ ഓട്ടു വ്യവസായത്തിന്റെ പ്രധാന ഒരു മേഖലയാണ് പുതുക്കാട് ആമ്പല്ലൂർ മേഖല. ഇവിടെ ഒരു പാട് ഓടു നിർമ്മാണ സ്ഥാപനങ്ങൾ സ്ഥിതി ചെയ്യുന്നുണ്ട്. തൃശ്ശൂർ ജില്ലയിലെ ചിമ്മിനി ഡാം പ്രദേശത്തേക്ക് ആമ്പല്ലൂരിൽ നിന്നും 25 കി മി സഞ്ചരിച്ചാൽ എത്തിച്ചേരാവുന്നതാണ്.

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
മണിയൻപിള്ള രാജു

**മലയാള ചലച്ചിത്ര നടൻ.**  ശേഖരൻ നായർ - സരസ്വതി അമ്മ ദമ്പതികളുടെ മകനായി 1957 ൽ തിരുവനന്തപുരം ജില്ലയിലെ തൈക്കാട് ജനിച്ചു. യഥാർത്ഥ പേരു സുധീർ കുമാർ. 1981 ൽ ബാലചന്ദ്രമേനോൻ സംവിധാനം ചെയ്ത **മണിയൻ പിള്ള അഥവാ മണിയൻ പിള്ള** എന്ന ചിത്രത്തിലായിരുന്നു ആദ്യമായി നായകനായി അഭിനയിച്ചത്.

മലയാളചലച്ചിത്രരംഗത്തെ അഭിനേതാവും നിർമാതാവുമാണ് **മണിയൻപിള്ള രാജു**. 1975-ൽ പുറത്തിറങ്ങിയ ശ്രീകുമാരൻ തമ്പിയുടെ മോഹിനിയാട്ടമാണ് ആദ്യ ചലച്ചിത്രം. 1981-ൽ ബാലചന്ദ്രമേനോൻ സം‌വിധാനം ചെയ്ത മണിയൻപിള്ള അഥവാ മണിയൻപിള്ളയാണ് രാജു നായകനായി അഭിനയിച്ച ആദ്യ ചിത്രം. ഹാസ്യ കഥാപാത്രങ്ങളെ മികവുറ്റതാക്കിക്കൊണ്ടാണ് രാജു മലയാള സിനിമയിൽ ഇടം ഉറപ്പിച്ചത്.

## ജീവിതരേഖ
തിരുവനന്തപുരം ജില്ലയിലെ തൈക്കാട് ശേഖരൻ നായരുടേയും സരസ്വതിയമ്മയുടേയും മകനായി 1955 ഏപ്രിൽ 20ന് ജനിച്ചു.
യഥാർത്ഥ പേര് സുധീർ കുമാർ.
നാലു സഹോദരങ്ങളിൽ ഏറ്റവും ഇളവയനാണ് രാജൂ. രമണി, രാധ, സുരേന്ദ്രൻ എന്നിവരാണ് സഹോദരങ്ങൾ. പ്രാഥമിക വിദ്യാഭ്യാസം ഗവ.മോഡൽ ബോയ്സ് എച്ച്.എസ്. തിരുവനന്തപുരം, വിക്ടറി ടൂട്ടോറിയൽ കോളേജ് എന്നിവിടങ്ങളിൽ നിന്നായിരുന്നു.
1973 മുതൽ 1975 വരെ മദ്രാസിലെ ഫിലിം ഇൻസ്റ്റിറ്റ്യൂട്ടിൽ നിന്ന് ഡിപ്ലോമ പൂർത്തിയാക്കി.

1981-ൽ ബാലചന്ദ്രമേനോൻ സംവിധാനം ചെയ്ത മണിയൻപിള്ള അഥവാ മണിയൻപിള്ള എന്ന ചിത്രത്തിലായിരുന്നു ആദ്യമായി  നായകനായത്. അതിന് ശേഷമാണ് മണിയൻപിള്ള രാജു എന്നറിയപ്പെട്ട് തുടങ്ങിയത്. എന്നാൽ സുധീർ കുമാറിൻ്റെ ആദ്യ ചിത്രം 1975-ൽ ശ്രീകുമാരൻ തമ്പി സംവിധാനം ചെയ്ത മോഹിനിയാട്ടം എന്ന സിനിമയായിരുന്നു. 

1982-ലെ ബാലചന്ദ്രമേനോൻ സംവിധാനം ചെയ്ത ചിരിയോ ചിരി എന്ന സിനിമയിലൂടെ ഹാസ്യകഥാപാത്രങ്ങൾക്ക് തൻ്റേതായ ഒരു രീതി സൃഷ്ടിച്ച് രാജു മലയാള സിനിമയിൽ സജീവമായി. പ്രിയദർശൻ സംവിധാനം ചെയ്ത സിനിമകളിൽ രാജൂ നായകനായും സഹനായകനായും ഒക്കെ മലയാള സിനിമയിൽ നിറഞ്ഞുനിന്നു.

250-ലധികം മലയാള സിനിമകളിൽ അഭിനയിച്ച രാജു ചലച്ചിത്ര നിർമാണ രംഗത്തും സജീവ സാന്നിധ്യമാണ്. 1988-ൽ റിലീസായ വെള്ളാനകളുടെ നാട് എന്ന സിനിമയാണ് രാജു ആദ്യമായി നിർമാണം ചെയ്ത സിനിമ

** സ്വകാര്യ ജീവിതം **

*ഭാര്യ : ഇന്ദിര

*മക്കൾ : സച്ചിൻ, നിരഞ്ജൻ

## നിർമ്മിച്ച ചലച്ചിത്രങ്ങൾ
* ബ്ലാക്ക് ബട്ടർഫ്ലൈ (2013)
* ഒരു നാൾ വരും (2010)
* ഛോട്ടാ മുംബൈ (2007)
* അനന്തഭദ്രം (2005)
* കണ്ണെഴുതി പൊട്ടും തൊട്ട് (1999)
* അനശ്വരം (1991)
* എയ് ഓട്ടോ (1990)
* വെള്ളാനകളുടെ നാട് (1988)

## അവലംബം


## പുറത്തേക്കുള്ള കണ്ണികൾ
*മണിയൻ‌പിള്ള രാജു ഐ.എം.ഡി.ബി. താൾ

വർഗ്ഗം:1955-ൽ ജനിച്ചവർ
വർഗ്ഗം:ഏപ്രിൽ 19-ന് ജനിച്ചവർ
വർഗ്ഗം:മലയാളചലച്ചിത്രനടന്മാർ
വർഗ്ഗം:മലയാളചലച്ചിത്രനിർമ്മാതാക്കൾ
അനന്തഭദ്രം

സന്തോഷ് ശിവൻ സംവിധാനം ചെയ്ത ഒരു മലയാളചലച്ചിത്രമാണ് ***അനന്തഭദ്രം***. 2005-ൽ പുറത്തിറങ്ങിയ ഈ ചിത്രത്തിൽ പൃഥ്വിരാജ് സുകുമാരൻ, മനോജ്‌ കെ. ജയൻ, കലാഭവൻ മണി, കാവ്യാ മാധവൻ, നെടുമുടി വേണു, കൊച്ചിൻ ഹനീഫ, മണിയൻപിള്ള രാജു, റിയ സെൻ തുടങ്ങിയവർ അഭിനയിച്ചിരിക്കുന്നു.
സുനിൽ പരമേശ്വരൻ തിരക്കഥയെഴുതിയിരിക്കുന്ന അനന്തഭദ്രം മണിയൻപിള്ള രാജുവാണ് നിർമ്മിച്ചത്. രാജകൃഷ്ണനാണ് ചിത്രത്തിന്റെ ശബ്ദമിശ്രണം നിർവഹിച്ചിരിക്കുന്നത്. ഇതേ പേരിൽ മനോരമ ആഴ്ചപ്പതിപ്പിൽ ഈ നോവൽ പ്രസിദ്ധീകരിച്ചിട്ടുണ്ട്.

## ഇതിവൃത്തം
മന്ത്രവാദത്തിന്റെ പശ്ചാത്തലത്തിൽ രൂപപ്പെടുത്തിയ ഈ ചലച്ചിത്രം ആവിഷ്കാരഭംഗി മൂലം പ്രേക്ഷകശ്രദ്ധ പിടിച്ചു പറ്റി.പുരാതന ശിവപുരം ഗ്രാമത്തിൽ ചെറിയ അനന്തൻ അമ്മ ഗായത്രി (രേവതി) യുടെ ഒരു കഥ കേൾക്കുന്നു. അവന്റെ കുടുംബം ശക്തരായ ജാലവിദ്യക്കാരിൽ നിന്നാണെന്ന് അവൾ അവനോട് പറയുന്നു, സർപ്പത്തിന്റെ തലയിലെ രത്‌നമായ നാഗമാണിക്യത്തെ സംരക്ഷിക്കാൻ അവർ ഉത്തരവാദികളാണ്. കുഞ്ഞൂട്ടൻ എന്ന ചെറിയ പാമ്പുൾപ്പെടെയുള്ള പാമ്പുകൾ കാവൽ നിൽക്കുന്ന വീട്ടിലെ രഹസ്യ സ്ഥലത്താണ് ഈ രത്നം കിടക്കുന്നത്.

വർഷങ്ങൾക്കുശേഷം, മരിച്ചുപോയ തന്റെ അമ്മയുടെ ആഗ്രഹങ്ങൾ അനുസരിക്കുന്ന അനന്തൻ (പൃഥ്വിരാജ് സുകുമാരൻ) തന്റെ പൂർവ്വിക ഗ്രാമത്തിലേക്ക് മടങ്ങിവരുന്നു, ശിവകന്റെ ഇരുണ്ടതും നിഗൂവുമായ  ശിവക്കാവിൽ വിളക്കുകൾ കത്തിക്കാൻ. വീട്ടിലേക്കുള്ള യാത്രാമധ്യേ ട്രെയിനിൽ വച്ച് മറവി മത്തായിയെ (കൊച്ചി ഹനീഫ) കണ്ടുമുട്ടുന്നു. പ്രാദേശിക അന്ധവിശ്വാസങ്ങളുടെ അടിസ്ഥാനത്തിൽ വിളക്കുകൾ കത്തിക്കുന്നതിനെ ദുഷ്ടനായ ദുർമന്ത്രവാദിയായ ദിഗംബരൻ (മനോജ് കെ ജയൻ) എതിർക്കുന്നു. അവിശ്വാസിയായ അനന്തൻ ജീവിതത്തിൽ ആദ്യമായി അമാനുഷികതയെ കണ്ടുമുട്ടുന്നു.

പ്രാദേശിക പരിതഃസ്ഥിതിയിൽ പൊരുത്തപ്പെടാനുള്ള ശ്രമത്തിൽ അനന്തൻ ക്രമേണ ഗ്രാമീണരുടെ മനസ്സിനെ എളുപ്പത്തിലും ദയയോടെയും കൈകാര്യം ചെയ്യുന്നു. കുറച്ച് സമയത്തേക്ക് മാന്ത്രികൻ തന്റെ മനസ്സ് ഏറ്റെടുക്കുമ്പോൾ ഈ വിലമതിപ്പ് ഹ്രസ്വമായി ലംഘിക്കപ്പെടുന്നു. അതേസമയം, അനന്തന്റെ മുറപ്പെണ്ണ് ഭദ്ര (കാവ്യ മാധവൻ) അവനുവേണ്ടി വീഴുന്നു, ഒപ്പം ലഘുവായ ഹൃദയമിടിപ്പ്, ഒടുവിൽ അവർ തമ്മിലുള്ള സ്നേഹത്തിന്റെ പ്രതിബദ്ധതയിലേക്ക് നയിക്കുന്നു. ഒരു ഘട്ടത്തിൽ,  ഭദ്ര ഒരു ദേവി (ദേവി) ആകുന്നതിന്റെ ധർമ്മസങ്കടം അനന്തൻ അഭിമുഖീകരിക്കുന്നു.

അന്ധനായ ആയോധനകല വിദഗ്ദ്ധനായ ചെമ്പൻ (കലാഭവൻ മണി), ദിഗാംബരന്റെ നാഗമാണിക്കത്തിനായുള്ള വേട്ടയുടെ വഴിയിൽ നിൽക്കുന്നു. ദുഷ്ടനായ കറുത്ത ജാലവിദ്യക്കാരൻ ചെമ്പനെ തന്റെ വഴിയിൽ നിന്ന് നീക്കംചെയ്യുന്നു, ഒപ്പം രക്തത്തിന്റെ ഒരു പാത അവശേഷിക്കുന്നു. തന്റെ മരണപ്പെട്ട കാമുകിയായ സുഭദ്രയെ പുനർജനിപ്പിക്കാൻ വേണ്ടി ചെമ്പന്റെ സഹോദരി ഭാമയെ (റിയ സെൻ) ദിഗംബരൻ ആകർഷിക്കുന്നു. 

അവസാനം, അനന്തനും ഭദ്രയും ദിഗംബരന്റെ മോശം തന്ത്രങ്ങളിൽ നിന്ന് രക്ഷപ്പെടുകയും ഗ്രാമീണരുടെ മുന്നിൽ അദ്ദേഹത്തിന്റെ ഗൂഢാലോചന അനാവരണം ചെയ്യുകയും ചെയ്യുന്നു . അവസാനം ചെമ്പനും അനന്തനുമായി നടന്ന പോരാട്ടത്തിൽ ദിഗംബരന് തന്റെ ശക്തിയും കാഴ്ച്ചയും നഷ്ടപ്പെടുകയും അനന്തൻ നാഗമാനിക്യം പുന സ്ഥാപിക്കുകയും ചെയ്യുന്നു. തന്റെ ശക്തിയും കാഴ്ച്ചയും തന്റെ മന്ത്രവിദ്യക്കായി ഉപയോഗിക്കുന്ന നാഗമോതിരവും നഷ്ടപ്പെട്ട ദിഗംബരൻ പാറക്കെട്ടുകൾക്കിടയിലിരുന്നു അലറി നിലവിളിച്ചു കരയുന്നത് കാണിച്ചുകൊണ്ട് ചിത്രം അവസാനിക്കുന്നു.

## സംഗീതം
ഗിരീഷ് പുത്തഞ്ചേരിയുടെ ഗാനങ്ങൾക്ക് എം.ജി. രാധാകൃഷ്ണൻ സംഗീതം നൽകിയിരിക്കുന്നു.
;ഗാനങ്ങൾ

## പുറത്തേക്കുള്ള കണ്ണികൾ
* 
* 
* ''അനന്തഭദ്രം''  – മലയാളസംഗീതം.ഇൻഫോ

വർഗ്ഗം:2005-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:സന്തോഷ് ശിവൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:സാഹിത്യകൃതികളെ ആസ്പദമാക്കിയ ചലച്ചിത്രങ്ങൾ
സല്ലാപം

1996-ൽ പുറത്തിറങ്ങിയ മലയാളചലച്ചിത്രംസുന്ദർദാസ് സംവിധാനം ചെയ്തമലയാള ചലച്ചിത്രമാണ് **സല്ലാപം**. ഈ ചിത്രത്തിൽ ദിലീപ്, മനോജ് കെ. ജയൻ, മഞ്ജു വാര്യർ, കലാഭവൻ മണി, ഒടുവിൽ ഉണ്ണികൃഷ്ണൻ തുടങ്ങിയവർ അഭിനയിച്ചിരിക്കുന്നു. നിർമ്മാണം-കൃഷ്ണകുമാർ.ലോഹിതദാസിന്റെ തിരക്കഥയിൽ ഗ്രാമീണപശ്ചാത്തലത്തിൽ ചിത്രീകരിച്ചിരിക്കുന്ന സല്ലാപം സുന്ദർദാസ് സം‌വിധാനം നിർ‌വഹിച്ച ആദ്യചിത്രമാണ്‌. ഈ ചിത്രത്തിലെ രാജപ്പൻ എന്ന ചെത്തുകാരന്റെ വേഷമാണ്‌ കലാഭവൻ മണിയെ ചലച്ചിത്രരംഗത്ത് ശ്രദ്ധേയനാക്കിയത്. കൈതപ്രം- ജോൺസൺ ടീം ഒരുക്കിയ ഇതിലെ ഗാനങ്ങളെല്ലാം പ്രശസ്തമാണ്.

## താരനിര

## പാട്ടരങ്ങ്
*വരികൾ:കൈതപ്രം
*ഈണം:  ജോൺസൺ

## പരാമർശങ്ങൾ

## പുറംകണ്ണികൾ
*   
*  

വർഗ്ഗം:1996-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ
വർഗ്ഗം:കൈതപ്രത്തിന്റെ ഗാനങ്ങൾ
വർഗ്ഗം:ജോൺസൺ സംഗീതം പകർന്ന ചലച്ചിത്രങ്ങൾ
വർഗ്ഗം:സുന്ദർദാസ് സംവിധാനം ചെയ്ത ചലച്ചിത്രങ്ങൾ
വർഗ്ഗം:ലോഹിതദാസ് തിരക്കഥ എഴുതിയ ചലച്ചിത്രങ്ങൾ
വർഗ്ഗം:ലോഹിതദാസ് കഥ എഴുതിയ ചലച്ചിത്രങ്ങൾ
വർഗ്ഗം:രാമചന്ദ്രബാബു ക്യാമറ ചലിപ്പിച്ച ചലച്ചിത്രങ്ങൾ
വർഗ്ഗം:ജി. മുരളി ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:കൈതപ്രം-ജോൺസൺ ഗാനങ്ങൾ
വർഗ്ഗം:മഞ്ജു വാരിയർ അഭിനയിച്ച ചലച്ചിത്രങ്ങൾ
വർഗ്ഗം:ദിലീപ് അഭിനയിച്ച ചലച്ചിത്രങ്ങൾ
വർഗ്ഗം:ദിലീപ്-മഞ്ജുവാരിയർ ജോഡി
വിജയരാഘവൻ

മലയാളചലച്ചിത്ര, നാടക നാടകാചാര്യൻ എൻ.എൻ.പിള്ളയുടെ മകനും മലയാള സിനിമയിലെ നടനുമാണ് **വിജയരാഘവൻ**. ക്യാരക്ടർ കഥാപാത്രങ്ങളിലൂടെ അദ്ദേഹം ജനപ്രിയനാണ്.

## ജീവിത രേഖ
കോട്ടയം ജില്ലയിലെ ഒളശ്ശയാണ് സ്വദേശം. നാടകാചാര്യൻ എൻ.എൻ. പിള്ളയുടെയും നാടകനടിയായിരുന്ന ചിന്നമ്മയുടെയും മകനായി 1950 ജനുവരി 12-ന് മലേഷ്യയിലെ ക്വാലാലമ്പൂരിൽ ജനിച്ചു. എൻ.എൻ. പിള്ളയുടെ വിശ്വകേരളാ കലാസമിതിയിലൂടെ ബാല്യത്തിൽതന്നെ നാടകരംഗത്ത് സജീവമായി. സെന്റ് ബാഴ്സലിസ് കോളേജ്, SN കോളേജ് എന്നിവിടങ്ങളിൽ പഠിച്ചു ക്രോസ്ബെൽറ്റ് മണി കപലിക സിനിമയാക്കിയപ്പോൾ അതിൽ *പോർട്ടർ കുഞ്ഞാലി* എന്ന കഥാപാത്രത്തെ അവതരിപ്പിച്ചുകൊണ്ട്  22-വയസിൽ സിനിമയിൽ അരങ്ങേറ്റം കുറിച്ചു. 1982-ൽ എസ്. കൊന്നനാട്ട് സംവിധാനം ചെയ്ത *സുറുമയിട്ട കണ്ണുകൾ* എന്ന ചിത്രത്തിലൂടെ 31-ആം വയസിൽ നായകനായി. ഈ ചിത്രം വിജയിച്ചില്ല. തുടർന്ന് പി. ചന്ദ്രകുമാർ, വിശ്വംഭരൻ തുടങ്ങിയവരുടെ ചിത്രങ്ങളിൽ അഭിനയിച്ചു. നാടകത്തിലും സജീവമായി തുടർന്നു. കാപാലികയുടെ സഹസംവിധായകനായിരുന്ന ജോഷിയുമായുള്ള അടുപ്പം മൂലം അദ്ദേഹത്തിന്റെ ന്യൂഡൽഹി എന്ന ചിത്രത്തിൽ അവസരം ലഭിച്ചു. 1987-ൽ നാടക രംഗം പൂർണമായി ഉപേക്ഷിച്ചു.1993-ൽ ഷാജി കൈലാസ് സംവിധാനം ചെയ്ത ഏകലവ്യൻ എന്ന ചിത്രത്തിലൂടെ ഏറെ ശ്രദ്ധേയനായി. പിന്നീട്  പുറത്തിറങ്ങിയ *[[ദി കിംഗ്‌ (മലയാളചലച്ചിത്രം)|ദി കിങ്]]* , ദി *[[ക്രൈം ഫയൽ]]*   ശ്രദ്ധേയമായ ചിത്രങ്ങളായിരുന്നു. വിനയൻ സംവിധാനം ചെയ്ത *ശിപായിലഹള* എന്ന ചിത്രത്തിൽ വിജയരാഘവൻ ശ്രദ്ധേയമായ ഒരു വേഷം അവതരിപ്പിച്ചു. 2000-ത്തിനു ശേഷം വിജയരാഘവന് കൂടുതൽ അവസരങ്ങൾ ലഭിച്ചു. കോട്ടയം ശൈലിയിലുള്ള വേറിട്ട സംഭാഷണമാണ് ഈ നടന്റെ പ്രത്യേകതകളിലൊന്ന്.

## കുടുംബം
അകന്ന ബന്ധു കൂടിയായ സുമയാണ് വിജയരാഘവന്റെ ഭാര്യ. ഇവർക്ക് ജിനദേവൻ, ദേവദേവൻ എന്നിങ്ങനെ രണ്ട് മക്കളുണ്ട്. മൂത്ത മകനായ ജിനദേവൻ വിവാഹിതനും ഒരു കുട്ടിയുടെ അച്ഛനുമാണ്. ഇളയ മകൻ ദേവദേവൻ *[[പവനായി 99.99]]* എന്ന ചിത്രത്തിൽ അഭിനയിച്ചിരുന്നു.

## അവലംബം


## പുറത്തേക്കുള്ള കണ്ണികൾ
*ഐ.എം.ഡി.ബി. താൾ

വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:മലയാളചലച്ചിത്രനടന്മാർ
വർഗ്ഗം:മലയാളനാടകനടന്മാർ
വർഗ്ഗം:കോട്ടയം ജില്ലയിൽ ജനിച്ചവർ
എൻ.എൻ. പിള്ള

മലയാള നാടക വേദിയുടെ ആചാര്യൻമാരിൽ ഒരാളായിരുന്നു **എൻ. എൻ. പിള്ള**‍ ( 1918 - നവംബർ 14 1995).

## ജീവിതരേഖ
1918 ൽ വൈക്കത്ത് ജനിച്ചു. കോട്ടയം സി.എം.എസ്. കോളെജിൽ പഠിച്ചു. ഇന്റർമീഡിയറ്റ് പരീക്ഷയിൽ തോറ്റതോടെ നാടുവിട്ട് മലയയിൽ എത്തി. രണ്ടാം ലോകയുദ്ധകാലത്ത് ഐ.എൻ.എ യുടെ പ്രചാരണവിഭാഗത്തിൽ പ്രവർത്തിച്ചു. 1945-ൽ നാട്ടിൽ തിരിച്ചെത്തി. രു വർഷം കഴിഞ്ഞ് കുടുംബസമേതം മലയയിലേക്കു പോയി. മൂന്നരവർഷം കഴിഞ്ഞ് തിരിച്ചുവന്ന് കോട്ടയത്ത് ഒളശ്ശയിൽ താമസമാക്കി. ഒട്ടേറെ നാടകങ്ങൾ രചിക്കുകയും 1952-ൽ വിശ്വകേരള കലാസമിതി സ്ഥാപിച്ചു. വിശ്വകേരളാ സമിതിയിലൂടെ അരങ്ങിലെത്തിക്കുകയും ചെയ്തു.ഭാര്യ ചിന്നമ്മയും നടിയായിരുന്നു. മകൻ വിജയരാഘവൻ നാടക-ചലച്ചിത്രനടനാണ്.1995 നവംബർ 14-ന് അന്തരിച്ചു.  
## കലാ ജീവിതം
ജനപ്രീതി നേടിയ പല നാടകങ്ങളും എഴുതി അരങ്ങേറി. ഇരുപത്തെട്ടു നാടകങ്ങളും 40 ഏകാങ്കനാടകങ്ങളും; കാപാലിക, ഈശ്വരൻ അറസ്റ്റിൽ,ക്രോസ്ബെൽറ്റ് തുടങ്ങിയ പ്രശസ്തനാടകങ്ങൾ നാടകദർപ്പണം, കർട്ടൻ എന്നീ പഠനഗ്രന്ഥങ്ങളും ഞാൻ എന്ന ആത്മകഥയും പ്രസിദ്ധീകരിച്ചിട്ടുണ്ട്. പ്രേതലോകം എന്ന നാടകത്തിന് 1966-ൽ കേരള സാഹിത്യ അക്കാദമി പുരസ്കാരം ലഭിച്ചിരുന്നു. എൻ.എൻ. പിള്ളയുടെ ആത്മകഥയുടെ പെര് **ഞാൻ** എന്നാണ്. 1991ൽ സിദ്ദിഖ്-ലാൽ സംവിധാനം ചെയ്ത ഗോഡ്‌ഫാദർ എന്ന സിനിമയിൽ അഞ്ഞൂറാൻ എന്ന കഥാപാത്രത്തെ അവതരിപ്പിച്ചുകൊണ്ട് ചലച്ചിത്ര രംഗത്ത് അരങ്ങേറ്റം കുറിച്ചു. തുടർന്ന് നാടോടി എന്ന ചിത്രത്തിലും അഭിനയിച്ചു.

## അവാർഡുകൾ
കേന്ദ്ര-സംസ്ഥാന ഗവൺമെന്റുകളുടെയും കേരള സാഹിത്യ അക്കാദമിയുടെയും സംഗീത നാടക അക്കാദമിയുടെയും സാഹിത്യ പ്രവർത്തക സഹകരണ സംഘത്തിന്റെയും അവാർഡുകൾ ലഭിച്ചിട്ടുണ്ട്. ആത്മകഥയ്ക്ക് അബുദാബി മലയാളി സമാജത്തിന്റെ പുരസ്കാരവും ലഭിച്ചു.
## പുസ്തകങ്ങൾ
***നാടകങ്ങൾ**
**ആത്മബലി
**പ്രേതലോകം
**വൈൻ ഗ്ലാസ്സ്
**ഈശ്വരൻ അറസ്റ്റിൽ
**ക്രോസ് ബെൽറ്റ്
**കണക്കു ചെമ്പകരാമൻ
**ജന്മാന്തരം
**മെഹർബാനി
**വിഷമവൃത്തം
**ഞാൻ സ്വർഗ്ഗത്തിൽ
**കാപാലിക
**ആദ്യ രാത്രി
**ഗൊറില്ല
**ഫോളിഡോൾ
**ഡൈനാമൈറ്റ്
**മന്വന്തരം
**സുപ്രീം കോർട്ട്
**ദ പ്രസിഡന്റ്
**ഡാം
**ടു ബി ഓർ നോട് ടു ബീ
**എൻ. ഓ. സി
**ദ ജഡ്ജ്മെന്റ്
**മലയും മനുഷ്യനും
**ബൂമെറാംഗ്
**ക്ലൈമാക്സ്
**പോട്ടർ കുഞ്ഞാലി
**മനുഷ്യന്റെ മാനിഫെസ്റ്റോ
**ദ ഡബിൾ
***റേഡിയോ നാടകങ്ങൾ**
**ഓവർ ബ്രിജ്
***ഏകാങ്കനാടകങ്ങൾ**
**ശ്രീദേവി
**അതിനുമപ്പുറം
**കുടുംബയോഗം
**താങ്ക് യൂ
**ഗുഡ് നൈറ്റ്
**മശകോപനിഷത്ത്
**ശുദ്ദമദ്ദളം
**മഹത്തായ സന്ദർഭം
**മുടിഞ്ഞ കൂലി
**ജഡ്ജ്മെന്റ്
**മൗലികാവകാശം
**ലോട്ടറി
**അണ്ടർവെയർ
**ഫാസ്റ്റ് പാസ്സഞ്ചർ
**ബേബിക്കു കരളില്ല
**ആ മരം
**അന്താരാഷ്ട്ര സസ്യ സമ്മേളനം
**അരപ്പവൻ
**ഫ്ലാഷ് ബാക്ക്
**ഗ്രൂപ്പ് ഫോട്ടോ
**വാറ്റ് 69
***പഠനങ്ങൾ**
**നാടകദർപ്പണം
**കർട്ടൻ
**നാടകം വേണോ നാടകം
***ആത്മകഥ**
**ഞാൻ

## അവലംബം

## പുറത്തേക്കുള്ള കണ്ണികൾ
*എൻ.എൻപിള്ള.കോം 
* ഐ.എം.ഡി.ബി. താൾ

വർഗ്ഗം:1914-ൽ ജനിച്ചവർ
വർഗ്ഗം:1995-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:നവംബർ 14-ന് മരിച്ചവർ
വർഗ്ഗം:മലയാളനാടകനടന്മാർ
വർഗ്ഗം:മലയാളനാടകസംവിധായകർ
വർഗ്ഗം:മലയാളനാടകകൃത്തുക്കൾ
വർഗ്ഗം:കേരള സംഗീതനാടക അക്കാദമി വിശിഷ്‌ടാംഗത്വം ലഭിച്ചവർ
വർഗ്ഗം:മലയാളചലച്ചിത്രനടന്മാർ
വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
സിദ്ദിഖ്-ലാൽ

മലയാളചലച്ചിത്ര രംഗത്തെ ശ്രദ്ധേയമായ സംവിധായക ജോഡിയായിരുന്നു **സിദ്ദിഖ്-ലാൽ**. കൊച്ചിൻ കലാഭവനിലൂടെ ശ്രദ്ധേയരായ മിമിക്രി താരങ്ങളായ സിദ്ദിഖും ലാലുമാണ് പിൽക്കാലത്ത് സിദ്ദിഖ് ലാൽ കൂട്ടുകെട്ടായി മാറിയത്.

1989-ൽ പുറത്തിറങ്ങിയ റാംജി റാവു സ്പീക്കിങ്ങ് ആയിരുന്നു ഇവരുടെ ആദ്യ ചിത്രം. വേറിട്ട സംവിധാന ശൈലിയിലൂടെ ശ്രദ്ധേയരായ സിദ്ദിഖ് ലാൽ സഖ്യം ബോക്സ് ഓഫീസിൽ ചലനം സൃഷ്ടിച്ച ഏതാനും ചിത്രങ്ങൾ ‍കൂടി ഒരുക്കിയശേഷമാണ് പിരിഞ്ഞത്.

സിദ്ദിഖ് തിരക്കഥാ സംവിധാന രംഗത്ത് തുടർന്നപ്പോൾ ലാൽ അഭിനയം, നിർമ്മാണം, വിതരണം തുടങ്ങി വിവിധ മേഖലകളിൽ സജീവ സാന്നിധ്യമായി.

## സിദ്ദിഖ്-ലാൽ സം‌വിധാനം ചെയ്ത ചിത്രങ്ങൾ

## പുറത്തേക്കുള്ള കണ്ണികൾ
*
*

 

വർഗ്ഗം:മലയാളചലച്ചിത്രസംവിധായകർ
പനങ്കഞ്ഞി

പണ്ട് കാലത്ത് കേരളത്തിൽ വ്യാപകമായി ഉപയോഗിച്ചിരുന്ന ഒരു ഭക്ഷണപദാർത്ഥമാണ് **പനങ്കഞ്ഞി**. കുടപ്പനയുടെ തടിക്കുള്ളിൽ നിന്ന് ലഭിക്കുന്ന പൊടി ഉപയോഗിച്ചാണ് ഇത് നിർമിച്ചിരുന്നത്.

## നിർമ്മാണം

കുടപ്പന കുലച്ച് കഴിയുമ്പോൾ അതിന്റെ വളർച്ച ഏകദേശം അവസാനിക്കുന്നു. ഇങ്ങനെ വളർച്ചനിന്ന കുടപ്പനകളോ അല്ലെങ്കിൽ ഒടിഞ്ഞുവീണ കുടപ്പനകളോ ആണ് സാധാരണയായി പനങ്കഞ്ഞി ഉണ്ടാക്കാനായി ഉപയോഗിക്കാറ്. ഈ കുടപ്പനകൾ വെട്ടി, അതിന്റെ പുറം തൊലി കളഞ്ഞ്, അകത്തെ ഭാഗം മാത്രം വേർതിരിച്ചെടുക്കുന്നു. ഇത് വെയിലത്തിട്ട് ഉണക്കി പൊടി വേർതിരിച്ചെടുക്കുന്നു. ഈ പൊടി കുറുക്കിയാണ് പനങ്കഞ്ഞി ഉണ്ടാക്കുന്നത്. 

പനയുടെ ഉള്ളിൽ നിന്ന് ലഭിക്കുന്ന പൊടിയോടുകൂടിയ കാമ്പ് പന്നി, താറാവ് തുടങ്ങിയവയ്ക്ക് തീറ്റയായും കൊടുക്കാറുണ്ട്.

## അനുബന്ധ വിഭവങ്ങൾ
### പനയട
പനങ്കഞ്ഞി ഉണ്ടാക്കാനായി വേർതിരിച്ചെടുക്കുന്ന പൊടികൊണ്ട് ഉണ്ടാക്കുന്ന ഒരു വിഭവമാണ് പനയട. മറ്റ് അടകൾ ഉണ്ടാക്കുന്നതുപോലെതന്നെയാണ് ഇതും തയ്യാറാക്കുന്നത്. ഓട്ടുകലത്തിൽ ചുടുന്ന പനയടക്ക് ഒലത്തനട എന്നും പറയാറുണ്ട്.

## അവലംബം

## കുറിപ്പുകൾ
 

വിഭാഗം:കേരളത്തിലെ ഭക്ഷ്യവിഭവങ്ങൾ
മിസിസിപ്പി നദി

right|250px|മിസിസിപ്പി നദി
അമേരിക്കൻ ഐക്യനാടുകളിലെ നീളത്തിന്റെ കാര്യത്തിൽ രണ്ടാം സ്ഥാനത്തു നില്ക്കുന്ന നദിയാണ് **മിസിസിപ്പി നദി**. ഈ നദി മിനസോട്ട സംസ്ഥാനത്തിലെ ഇറ്റാസ്ക തടാകത്തിൽ നിന്നുൽഭവിച്ച് ഗൾഫ് ഓഫ് മെക്സിക്കോയിൽ പതിക്കുന്നു. 2,320 മൈൽ (3,733 കി.മീ) നീളമുള്ള ഈ നദിക്ക് അതിന്റെ പേര് സിദ്ധിച്ചിരിക്കുന്നത് ഒബിവെ ഭാഷയിൽ മഹാനദി എന്നർത്ഥം വരുന്ന മിസി-സീബി എന്ന പ്രയോഗത്തിൽ നിന്നാണ്‌. മിസിസിപ്പി നദിയുടെ പ്രധാന കൈവഴികൾ മിസോറി നദി , ആർക്കൻസാസ് നദി , ഒഹയോ നദി  എന്നിവയാണ്. അമേരിക്കയിൽ, നീളത്തിന്റെ കാര്യത്തിൽ മിസോറി നദിയും, ഒഴുകുന്ന വെള്ളത്തിന്റെ അനുപാതത്തിൽ ഒഹയോ നദിയും മുന്നിട്ടു നിൽക്കുന്നു.

## ഭൂമിശാസ്ത്രം
left|250px|മിസിസിപ്പി നദി മാപ്പ്
## ചരിത്രം

## നദീതീരത്തെ പ്രധാന നഗരങ്ങൾ
## അവലംബം

## പുറത്തേക്കുള്ള കണ്ണികൾ

* മിസിസിപ്പി നദി , അമേരിക്കൻ ലാൻ‌ഡ് കൺസർവൻസിയുടെ പ്രോജക്റ്റ് 
* നാഷണൽ മിസിസിപ്പി റിവർ മ്യൂസിയം ആൻഡ് അക്വേറിയം
* മിസിസിപ്പി നദിയേക്കുറിച്ചുള്ള വിവരങ്ങൾ
* 1911-ലെ ബ്രിട്ടാനിക്ക ലേഖനം

വർഗ്ഗം:വടക്കേ അമേരിക്കയിലെ നദികൾ
മണ്ഡലി (വിവക്ഷകൾ)

**മണ്ഡലി** എന്ന പദം താഴെപ്പറയുന്ന ജീവികളെ സൂചിപ്പിക്കാൻ കേരളത്തിൽ അങ്ങിങ്ങായി ഉപയോഗിക്കപ്പെടുന്നു:
* ഇരുതലമൂരി അല്ലെങ്കിൽ ഇരട്ടത്തലയൻ എന്ന പാമ്പ്.
* അണലി എന്ന വിഷപ്പാമ്പ്.
* മണ്ണൂലിയുടെ പ്രാദേശികനാമം.
ലാസ് വെയ്ഗസ്

അമേരിക്കൻ ഐക്യനാടുകളിലെ നെവാഡ സംസ്ഥാനത്തെ ലോകപ്രശസ്തമായ വിനോദസഞ്ചാരകേന്ദ്രമാണ്‌ *ലാസ് വെയ്ഗസ്*. മുതിർന്നവരുടെ വിനോദത്തിനു പ്രശസ്തമായ ഈ പട്ടണം ലോകത്തിന്റെ വിനോദതലസ്ഥാനമെന്നും അറിയപ്പെടുന്നു. 1905-ൽ സ്ഥാപിതമായ ഈ പട്ടണം അതിന്റെ ചൂതാട്ടകേന്ദ്രങ്ങൾക്കും, മുതിർന്നവർക്കു മാത്രമായുള്ള പ്രത്യേക കലാപരിപാടികൾക്കും, വിനോദസഞ്ചാരത്തിനും പ്രശസ്തമാണ്‌. പകലുറങ്ങുന്ന ഈ നഗരം രാത്രിയിൽ വർണ്ണവിളക്കുകളാലും ജനങ്ങളാലും നിറയും. നെവാഡ മരുഭൂമിയുടെ മദ്ധ്യത്തിൽ സ്ഥിതിചെയ്യുന്ന ഈ നഗരം ചൂതാട്ടവും വേശ്യാവൃത്തിയും നിയമപരമായി അനുവദിക്കുകയും അതിനു കരം ഈടാക്കുകയും ചെയ്യുന്ന അപൂർ‌വ്വനഗരങ്ങളിലൊന്നാണ്‌.
## ഇതും കാണുക

*List of films set in Las Vegas
*List of films shot in Las Vegas
*List of Las Vegas casinos that never opened
*List of mayors of Las Vegas
*List of television shows set in Las Vegas
*
*

## അവലംബം


## കൂടുതൽ വായനയ്ക്ക്
* Brigham, Jay. "Reno, Las Vegas, and the Strip: A Tale of Three Cities." *Western Historical Quarterly* 46.4 (2015): 529–530.
* Chung, Su Kim (2012). *Las Vegas Then and Now*, Holt: Thunder Bay Press, 
* Moehring, Eugene P. *Resort City in the Sunbelt: Las Vegas, 1930–2000* (2000).
*  Moehring, Eugene, "The Urban Impact: Towns and Cities in Nevada's History," *Nevada Historical Society Quarterly* 57 (2014): 177–200. 
*  Rowley, Rex J. *Everyday Las Vegas: Local Life in a Tourist Town* (2013)
* Stierli, Martino (2013). *Las Vegas in the Rearview Mirror: The City in Theory, Photography, and Film*, Los Angeles: Getty Publications, 
* Venturi, Robert (1972). *[[Learning from Las Vegas]]: The Forgotten Symbolism of Architectural Form*, Cambridge: MIT Press, 

## ബാഹ്യ ലിങ്കുകൾ

* 
* "The Making of Las Vegas"  (historical timeline)
* Geologic tour guide of the Las Vegas area  from American Geological Institute
* National Weather Service Forecast – Las Vegas, NV

വർഗ്ഗം:നെവാഡയിലെ നഗരങ്ങൾ
നാവ്

വായുടെ താഴെത്തട്ടിലുള്ള പേശികളുടെ ഒരു കൂട്ടമാണ്‌ **നാക്ക്** അല്ലെങ്കിൽ **നാവ്**. ഭക്ഷണം ചവയ്ക്കുന്നതിനും വിഴുങ്ങുന്നതിനും സഹായിക്കുന്ന അവയവമാണിത്‌ . രുചി അറിയുന്നതിനുള്ള ഇന്ദ്രിയവുമാണ് നാക്ക്. നാവിന്റെ പുറംതൊലിയിൽ ഭൂരിഭാഗവും സ്വാദ് അറിയാനുള്ള മുകുളങ്ങളാണ്. നാവിന്റെ സുഗമമായ ചലനശേഷി സംസാരത്തിന്‌ സഹായിക്കുന്നു; നാവിൽ ധാരാളമായുള്ള ഞരമ്പുകളും രക്തധമനികളും ഈ ചലനം സാധ്യമാക്കുന്നു. ഉമിനീർ സദാ നാവിനെ നനവുള്ളതായി നിലനിർത്തുന്നു.

## ഘടന
നാവിൽ രസകുമിളകളടങ്ങുന്ന എപിത്തിലിയവും, പേശികളും, മ്യുക്കസ്‌ ഗ്രന്ഥികളുമാണുള്ളത്. പേശികൾ രണ്ടുതരതിലുള്ളവയുണ്ട്- ആന്തരിക പേശികളും ബാഹ്യ പേശികളും. നാക്കിനുള്ളിൽ തന്നെയുള്ള പേശികളെ ആന്തരിക പേശികൾ എന്നും, നാക്കിനു പുറത്തുള്ള എല്ലുകളിൽ ഘടിപ്പിച്ചിരിക്കുന്ന പേശികളെ ബാഹ്യ പേശികൾ എന്നും പറയുന്നു. ഹയോഗ്ലോസ്സാസ്‌, പാലറ്റൊഗ്ലോസ്സാസ്, ജീനിയോഗ്ലോസ്സുസ്‌, സ്ടിലോഗ്ലോസ്സുസ് എന്നിവയാണ് ബാഹ്യ പേശികൾ. രസകുമിളകൾ സ്ഥിതി ചെയ്യുന്നത് പാപ്പില്ലകളിലാണ്. നാല് തരത്തിലുള്ള പാപ്പില്ലകൾ ഉണ്ട് :
*വൃത്ത പാപ്പില്ലകൾ(circumvallate papillae)
*കൂൺ ആകൃതിയിലുള്ള പാപ്പില്ലകൾ(fungiform papillae)
*ഇല ആകൃതിയിലുള്ള പാപ്പില്ലകൾ(foliate papillae)
*കോണാകൃത പാപ്പില്ലകൾ (filliform papillae)

മനുഷ്യരിൽ 3000 രസമുകുളങ്ങൾ ഉണ്ട്. പശുവിന് 35000 രസമുകുളങ്ങളുണ്ട്. തിമിംഗൽത്തിന് വളരെ കുറച്ചൊ അല്ലെങ്കിൽ ഇല്ലാതിരിക്കുകയോ ചെയ്യും.

right|thumb|250px|നാവിന്റെ അടിഭാഗം
 
 

## രസകരമയ വിവരങ്ങൾ
*ഒരറ്റത്തുമാത്രം മനുഷ്യശരീരത്തിൽ ഘടിപ്പിച്ചിട്ടുള്ള ഒരെ ഒരു പേശിയാണ് നാവ്. 
*നാവിൽ ഏകദേശം മൂവായിരത്തോളം രസമുകുളങ്ങളുണ്ട്. 
*മനുഷ്യശരീരത്തിലെ ഏറ്റവും ബലമുള്ള പേശിയാണ്.
*വിരലടയാളം പോലെ നാവിന്റെ അടയാളങ്ങളും ഓരോ മനുഷ്യരിലും വ്യത്യസ്തമായിരിക്കും.
*ശരീരത്തിലെ ഏറ്റവും വേഗം സുഖം പ്രാപിക്കുന്ന അവയവം നാവാണ്.                   
* സ്ഥാനമാറ്റവും നടത്തിയാണ് വ്യത്യസ്തശബ്ദം ഉണ്ടാക്കുന്നത്.

## മനുഷ്യന്റേതല്ലാത്ത നാക്കുകൾ
[right|thumbnail|ഒരു [ഓകാപി നാക്ക് ചൊറിയാൻ ഉപയോഗിക്കുന്നു]]
*നീലത്തിമിംഗിലത്തിന്റെ നാവിന് ആനയേക്കാൾ തൂക്കമുണ്ട്.
*പശുവിന്റെ നാവിൽ മുപ്പത്തിഅയ്യായിരത്തോളം രസമുകുളങ്ങളുണ്ട്.

## അവലംബം



വർഗ്ഗം:ഇന്ദ്രിയങ്ങൾ
വർഗ്ഗം:ശരീരാവയവങ്ങൾ
വർഗ്ഗം:നാവ്
ഏറാമല ഗ്രാമപഞ്ചായത്ത്

കോഴിക്കോട് ജില്ലയിലെ വടകര താലൂക്കിൽ വടകര ബ്ളോക്കിൽ  ഉൾപ്പെടുന്ന ഗ്രാമപഞ്ചായത്ത്. വിസ്തീർണം 19.06  ചതുരശ്ര കിലോമീറ്റർ
അതിരുകൾ:വടക്ക് എടച്ചേരി, കരിയാട് (കണ്ണൂർ) പഞ്ചായത്തുകൾ, തെക്ക് ചോറോട്, വില്ല്യാപ്പള്ളി, ആയഞ്ചരി, പഞ്ചായത്തുകൾ, പടിഞ്ഞാറ് ഒഞ്ചിയം, അഴിയൂർ (കണ്ണൂർ) പഞ്ചായത്തുകൾ, കിഴക്ക് എടച്ചേരി, പുറമേരി, ആയഞ്ചരി പഞ്ചായത്തുകൾ എന്നിവ

2001 ലെ സെൻസസ് പ്രകാരം പഞ്ചായത്തിലെ ജനസംഖ്യ 30050 ഉം സാക്ഷരത 90.49 ശതമാനവും ആണ്‌.

വർഗ്ഗം:കോഴിക്കോട് ജില്ലയിലെ ഗ്രാമപഞ്ചായത്തുകൾ
തുലാവർഷം

കേരളത്തിൽ കൊല്ലവർഷത്തിലെ തുലാമാസം മുതൽ ലഭിക്കുന്ന മഴയാണ്‌ **തുലാവർഷം**.  വടക്ക് കിഴക്കൻ മൺസൂൺ  കാറ്റിലൂടെയാണു തുലാവർഷം പെയ്യുന്നത്. സാധാരണ  ഉച്ചക്കു ശേഷം പെയ്യുന്ന തുലാവർഷം ഇടിവെട്ടും മിന്നലും ഉള്ളതായിരിക്കും.ചിലപ്പോൾ തുലാവർഷം ഡിസംബർ വരെ നീണ്ടുനിൽക്കും. പശ്ചിമഘട്ടത്തിലെ പാലക്കാടുചുരം വഴിയും ഉയരം കുറഞ്ഞ മറ്റ് പ്രദേശങ്ങളും മറികടന്നുമാണ് വടക്ക് കിഴക്കൻ മൺസൂൺ കേരളത്തിൽ പ്രവേശിച്ച് മഴ പെയ്യിക്കുന്നത്. സംസ്ഥാനത്തിലെ രണ്ടാം മഴക്കാലമാണ് തുലാവർഷം. ഈ കാലയളവിൽ തമിഴ്നാട്ടിൽ വാർഷിക വർഷപാതത്തിന്റെ 40% -ഉം, കേരളത്തിൽ 16%-ഉം മഴ ലഭിക്കുന്നു. സംസ്ഥാനത്തിന്റെ വടക്കൻ ഭാഗങ്ങളെ അപേക്ഷിച്ച് തെക്കൻ ഭാഗങ്ങളിലാണ് തുലാവർഷത്തിൽ കൂടുതൽ മഴ ലഭിക്കുന്നത്. കേരളത്തിന്റെ വടക്കോട്ടു നീങ്ങുന്തോറും മഴയുടെ അളവ് ക്രമേണ കുറഞ്ഞുവരുന്നു. സാധാരണ ഒഗസ്റ്റിൽ 301.7 മില്ലീമീറ്റർ മഴയും നവംബറിൽ 184.6 മില്ലീമീറ്റർ മഴയുമാണ്‌ തുലാവർഷത്തിന്റെ ശരാശരി തോത്. നേര്യമംഗലത്തിനു വടക്കു മുതൽ പുനലൂരിനു തെക്കു വരെയുള്ള സ്ഥലങ്ങളിൽ 70 സെന്റീമീറ്ററിൽ കൂടുതൽ മഴ ലഭിക്കുമ്പോൾ മലപ്പുറത്തിനു കിഴക്കും മധ്യമേഖലയുടെ കിഴക്കും ഭാഗങ്ങളിൽ പൊതുവേ 60 സെന്റീമീറ്ററിൽ കൂടുതൽ മഴ ലഭിക്കാറുണ്ട്. ഒക്ടോബറിലാണ് ഏറ്റവും കൂടുതൽ മഴ ലഭിക്കുന്നത്. (നേര്യമംഗലം 104 സെ.മീ.) തുലാവർഷത്തോടനുബന്ധിച്ച് ഇടിമിന്നൽ സാധാരണമാണ്.

വർഗ്ഗം:കേരളത്തിന്റെ കാലാവസ്ഥ
നാട്യശാസ്ത്രം

നാട്യവിദ്യയെ സംബന്ധിച്ച് ഭാരതീയർക്ക് ആദ്യമായി കിട്ടിയ മഹത്തരമായ ഒരു ഗ്രന്ഥമാണ്‌ ഭരതമുനിയുടെ **നാട്യശാസ്ത്രം**. പണ്ഡിതരത്നം പ്രൊഫ.കെ.പി.നാരായണ പിഷാരോടിയുടെ നാട്യശാസ്ത്രം തർജ്ജമ വളരെ പ്രസിദ്ധമാണ്‌. നൃത്തം, ഗീതം, അഭിനയം എന്നീ മൂന്നു കലകളെക്കുറിച്ചാണ്‌ നാട്യശാസ്ത്രം പ്രധാനമായും പ്രതിപാദിക്കുന്നത്

## കാലഘട്ടം
വ്യാസന്റെയും വാല്‌മീകിയുടേയും കാലത്തിനു മുമ്പാണ്‌ നാട്യശാസ്ത്രത്തിൻെറ രചന എന്ന് ഊഹിക്കപ്പെടുന്നു. ഇതിനു കാരണം താഴെപ്പറയുന്നവയാണ്‌.
#മുപ്പത്താറ് അദ്ധ്യായമുള്ള നാട്യശാസ്ത്രത്തിൽ രാമയണമഹാഭാരതാദികളിലെ കഥാപാത്രങ്ങളെയൊ കഥാഭാഗങ്ങളെയോ തീരെ പരാമർശിച്ചു കാണുന്നില്ല. മറിച്ച് അസുരനിഗ്രഹം, ത്രിപുരദഹനം, അമൃതമഥനം മുതലായ വൈദികകഥകളുടെ പ്രസ്താവം മാത്രമേ ഇതിലുള്ളു.
#രാമാണത്തിന്നും മഹാഭാരതത്തിന്നും പ്രസിദ്ധിയും പ്രചാരവും സിദ്ധിച്ച ശേഷമാണ്‌ നാട്യശാസ്ത്രനിർമ്മാണമെങ്കിൽ ഭരതമുനി അവയെ നിശ്ശേഷം ഒഴിവാക്കാൻ സാധ്യതയില്ല.
#അയോദ്ധ്യയിൽ വധൂനാടകസംഘങ്ങൾ ഉണ്ടായിരുന്നുവെന്നും കുശലവൻമാരുസടെ രാമായണഗാനം സ്വരമൂർച്ഛനാദതാളലയാദിശുദ്ധിയോടു കൂടി ആയിരുന്നുവെന്നും [ബാലകാണ്ഡം സർഗ്ഗം 5, ശ്ലോകം 12-ലും ബാലകാണ്ഡം സർഗ്ഗം 4, ശ്ലോകം 8-10 -ലും] വാല്‌മീകിരാമായണത്തിലും മഹാഭാരതത്തിൽ വിരാടപർവ്വം അധ്യായം 22, ശ്ലോകം - 3-ലും ഉണ്ട്. ഈ പ്രസ്താവനകൾ വാല്മീകിക്കും വ്യാസനും നാട്യശാസ്ത്രത്തിന്റെ അറിവ് ഉണ്ടായിരുന്നുവെന്നു സൂചിപ്പിക്കുന്നു. ഭരതമുനിയുടെ ജീവിതകാലത്തിന്‌ മുൻപ്‌ നാടകസംഘങ്ങളോ നൃത്തശാലയോ ശാസ്ത്രനിഷ്കർഷയോടു കൂടിയ സംഗീതമോ ഇല്ലായിരുന്നുവെന്നാണ് നാട്യശാസ്ത്രത്തിൽ നിന്ന്‌ മനസ്സിലാവുന്നത്‌.മുപ്പത്താറ് അദ്ധ്യായത്തിലും കൂടി ആറായിരം ഗ്രന്ഥമാണ് നാട്യശാസ്ത്രത്തിൽ ഉള്ളത്‌. ഒരു ഗ്രന്ഥത്തിനു മുപ്പത്തിരണ്ട് അക്ഷരം എന്നാണ്‌ കണക്കു്‌. ആറായിരത്തോളം ശ്ലോകത്തിന്റെ വലിപ്പമുണ്ട്‌, ഗദ്യപദ്യങ്ങളടക്കം ഈ നാട്യശാസ്ത്രത്തിനെന്നു താത്പര്യം. നാട്യകലയോടു ബന്ധപ്പെട്ട സകലവിഷയങ്ങളും ഇതിൽ ലളിതവും വിശദവുമായി പ്രദിപാദിച്ചിരിക്കുന്നു.
പാണ്ഡുരംഗ് വാമൻ കാണേ, ഹരിപ്രസാദ് ശാസ്ത്രി തുടങ്ങിയ പല ഗവേഷകന്മാരും ബി. സി. രണ്ടാം ശതകത്തോളം പഴക്കം ഈ ഗ്രന്ഥത്തിന് കണക്കാക്കിയിട്ടുണ്ട്. ക്രിസ്തുവിനു മുമ്പ് അഞ്ചാം ശതകത്തിൽ തന്നെ ഭരതനാട്യം രചിക്കപ്പെട്ടിരിക്കാമെന്ന് അതിന്റെ അതിപ്രാചീനമായ ഭാഷയെ സാദൃശ്യപ്പെടുത്തി മനോമോഹൻ ഘോഷ് അഭിപ്രായപ്പെടുന്നു. 

## ഇവയും കാണുക
* നാട്യകല്പദ്രുമം
* നവരസങ്ങൾ
* രസം (കല)
## അവലംബം


വർഗ്ഗം:കല
വർഗ്ഗം:നാട്യ ശാസ്ത്ര ഗ്രന്ഥങ്ങൾ
പല്ലഞ്ചാത്തനൂർ

പാലക്കാട് ജില്ലയിൽ ആലത്തൂർ താലൂക്കിൽ മാത്തൂർ പഞ്ചായത്തിൽ ഉൾപ്പെട്ട ഒരു ഗ്രാമപ്രദേശമാണ് **പല്ലഞ്ചാത്തനൂർ**.

## ചിത്ര സഞ്ചയം
പാലക്കാട് ജില്ലയിലെ ഒരു ഗ്രാമപ്രദേശമാണു പല്ലഞ്ചാത്തനുർ. ഇവിടെ പേരുകേട്ട ഒരു ശിവക്ഷേത്രമുണ്ട്. "വടക്കുന്നാഥൻ ക്ഷേത്രം. ദേവി മുഖ്യ പ്രതിഷ്ഠയായും ശിവൻ അരികിൽ ഉപദേവനായും ഉള്ള അപൂർവ്വം ക്ഷേത്രങ്ങളിലൊന്നാണ്. മന്ദം ബസ് സ്റ്റോപ്പിൽ നിന്നും 1/2 കി.മി. ദൂരത്ത് സ്ഥിതി ചെയ്യുന്നു. ഇവിടെയുള്ള മറ്റ് ക്ഷേത്രങ്ങൾ: ബ്രഹ്മണ അഗ്രഹാരത്തിൻ കീഴിൽ വരുന്ന ശ്രീകൃഷ്ണക്ഷേത്രം, മന്ദത്ത് ഭഗവതി ക്ഷേത്രം, ഉദയാർമന്ദം കൊളകുർശ്ശി ശിവ ക്ഷേത്രം എന്നിവയാണ്. 
തെരുവത്തെപള്ളി വളരെ പ്രത്യേകതയാർന്നതാണ്. ഹിന്ദുക്കളും, മുസ്ലീങളും ചേർന്ന് ഇവിടെ നേർച്ച ആഘോഷിക്കുന്നു. തമിഴ്നാട്ടിൽ നിന്നുവരെ വിശ്വാസികൾ നേർച്ച സമയത്ത് എത്തുന്നു. കർഷകർക്ക് അവരവരുടെ കാളകളെ പ്രദക്ഷിണം ചെയ്യിക്കുക എന്നൊരു ചടങ്ങ് ഇവിടെയുണ്ട്. 'തങ്ങൾ' എന്നാണ് ഇവിടെയുള്ള ദൈവം അറിയപ്പെടുന്നത്. 'പൂമണ്ണ്' എന്ന പ്രത്യേക തരം മണ്ണാണ് ഇവിടത്തെ പ്രസാദം. പള്ളി സ്ഥിതി ചെയ്യുന്ന സ്ഥലം 'ഇളയാട്ട്' തറവാട് വക ദാനമായി കൊടുത്തിട്ടുള്ളതാണ്. മതമൈത്രിയുടെ മകുടോദഹാരണമാണ് തെരുവത്ത് പള്ളി.

ചിത്രം:തെരുവത്ത്പള്ളി മഖാം.JPG
ചിത്രം:Pkd9.JPG
ചിത്രം:Pkd8.JPG
ചിത്രം:Pkd13.JPG
പ്രമാണം:Pkd11.JPG


വർഗ്ഗം: പാലക്കാട് ജില്ലയിലെ ഗ്രാമങ്ങൾ
മൂക്കുതല

മലപ്പുറം ജില്ലയിലെ ഒരു ഗ്രാമമാണ് **മൂക്കുതല.** പൊന്നാനി താലൂക്കിൽ നന്നം മുക്ക് പഞ്ചായത്തിൽ ചങ്ങരംകുളത്തിന് തൊട്ടുപടിഞ്ഞാറായി സ്ഥിതി ചെയ്യുന്നു.

സ്ഥാനം: കിഴക്കു രേഖാംശം 75°59′18.97″ - 76°01′33.98″ , വടക്കു അക്ഷാംശം 10°42′37.11″ - 10°44′30.52″

### പ്രധാന സ്ഥലങ്ങൾ
കാഞ്ഞിയൂർ, വാര്യർ മൂല, മൂച്ചിക്കൽ, ചേലക്കടവ്, മടത്തിപ്പാടം, മാക്കാലി,കാട്ടുപറമ്പ്, പുളിഞ്ചോട്, നരണിപ്പുഴ.

### പ്രധാന സ്ഥാപനങ്ങൾ
പി.സി.എൻ.ജി.എച്ച്.എസ്. സ്കൂൾ, പി.എച്ച്.സി. നന്നം മുക്ക്, എസ്.എസ്.എം.യു.പി സ്കൂൾ, വില്ലേജ് ഓഫീസ് നന്നം മുക്ക്.

മൂക്കുതല ക്ഷേത്രങ്ങൾ, കാഞ്ഞിയൂർ പള്ളി, വടക്കും മുറി ജുമാ മസ്ജിദ്, നരണിപ്പുഴ പള്ളി, മാർത്തോമ്മ പള്ളി എന്നിവ പ്രധാന ആരാധനാലയങ്ങൾ.

## [[മൂക്കുതല ക്ഷേത്രങ്ങൾ]]

മൂക്കുതല ക്ഷേത്രങ്ങൾ കൊണ്ട് പ്രശസ്തമാണ്. 6 ക്ഷേത്രങ്ങൾ, മൂക്കുതല ക്ഷേത്രങ്ങൾ എന്നറിയപ്പെടുന്നു. കണ്ണെംകാവ്, മേലെക്കാവ്, കീഴെക്കാവ്, രക്തേശ്വരം, പകരാവൂർ ശിവക്ഷേത്രം, കൊളഞ്ചേരി എന്നിവയാണ് അവ.

***കണ്ണേങ്കാവ്:** ഭദ്രകാളി ക്ഷേത്രം
***മേലേക്കാവ്:** ദക്ഷിണമൂകാംബിക, ശങ്കരാചര്യർ തപസുചെയ്തതും, നാരായണീയത്തിന്റെ കർത്താവ് മേല്പത്തൂർ നാരായണ ഭട്ടതിരി സ്വർഗ്ഗാരോഹണം ചെയ്തതുമായി കരുതപ്പെടുന്ന ക്ഷേത്രം.
***കീഴേക്കാവ്:** വട്ടശ്രീകോവിൽ ഉള്ള, തൃക്കാർത്തിക ഉൽസവം നടക്കുന്ന ക്ഷേത്രം.
***രക്തേശ്വരം, പകരാവൂർ ശിവക്ഷേത്രങ്ങൾ:** മൂക്കുതലയിലെ പ്രസിദ്ധമായ ശിവ ക്ഷേത്രങ്ങൾ.
***കൊളഞ്ചേരി:** നരസിംഹമൂർത്തി ക്ഷേത്രം.

## പുറത്തേക്കുള്ള കണ്ണികൾ

വർഗ്ഗം:മലപ്പുറം ജില്ലയിലെ ഗ്രാമങ്ങൾ
പി. രാമൻ

ലഘുചിത്രം|കവി പി രാമൻ
മലയാളത്തിലെ ഉത്തരാധുനിക കവികളിൽ ഒരാളാണ്‌ **പി. രാമൻ**‌‍.1999-ൽ തൃശ്ശൂർ കറന്റ് ബുക്സ് പ്രസിദ്ധീകരിച്ച 'പുതുമൊഴിവഴികൾ'എന്ന പുസ്തകത്തിലും,1999-ൽ തന്നെ ഡി.സി. ബുക്സ് പ്രസിദ്ധീകരിച്ച 'യുവകവിതക്കൂട്ടം' എന്ന പുസ്തകത്തിലും കവിതകൾ പ്രസിദ്ധീകരിച്ചിട്ടുണ്ട്. പി. രാമന്റെ കവിതകൾ കേരളത്തിലെ സർവ്വകലാശാലകളിൽ പഠിപ്പിക്കുന്നുണ്ട്.

## ജീവിതരേഖ
1972-ൽ പാലക്കാട് ജില്ലയിലെ പട്ടാമ്പിയിൽ ജനിച്ചു. പട്ടാമ്പി ഗവ.സംസ്കൃത കോളോജിൽ നിന്ന് മലയാളത്തിൽ ബിരുദാനന്തരബിരുദം. ഇപ്പോൾ ഹയർസെക്കൻ്ററി മലയാളം അധ്യാപകൻ. കവിയും നോവലിസ്റ്റുമായ സന്ധ്യ എൻ. പി. യാണ് ജീവിതപങ്കാളി. മക്കൾ ഹൃദയ്, പാർവ്വതി.
ലഘുചിത്രം|കവി പി രാമൻ കൊല്ലത്തു നടന്ന പുസ്തക പ്രകാശനത്തിൽ സംസാരിക്കുന്നു

## പ്രസിദ്ധീകരിച്ച പുസ്തകങ്ങൾ
*കനം(2000, കറന്റ് ബുക്സ്,തൃശ്ശൂർ)
*തുരുമ്പ്(2006, ഡി.സി.ബുക്സ്,കോട്ടയം)
‍*ഭാഷയും കുഞ്ഞും (2013, കറന്റ് ബുക്സ്, തൃശൂർ)
*രാത്രി പന്ത്രണ്ടരയ്ക്ക് ഒരു താരാട്ട് (2017, മാതൃഭൂമി ബുക്സ്)
* പിന്നിലേക്കു വീശുന്ന കാറ്റ് (2020, ഡി.സി. ബുക്സ്)
* ഇരട്ടവാലൻ (2021, ഡി.സി. ബുക്സ്)
* മായപ്പൊന്ന് (പരിഭാഷ-ജയമോഹൻ ടെ തമിഴ്കഥകൾ) ( 2021, മാതൃഭൂമി)
* കവിനിഴൽമാല (കവിതാ വിമർശം) ( 2022, ഡി.സി. ബുക്സ്)
* കുളത്തിലെ നക്ഷത്രം എങ്ങനെ കെടുത്തും? (കവിതാ പരിഭാഷ)(2022, സമൂഹ് കൊച്ചി)

## പുരസ്കാരങ്ങൾ
**കനം* എന്ന കൃതിക്ക് 2001-ലെ കേരള സാഹിത്യ അക്കാദമി കനകശ്രീ എൻഡോവ്‌മെന്റ് പുരസ്കാരം
*രാത്രി പന്ത്രണ്ടരയ്ക്ക് ഒരു താരാട്ട് എന്ന കൃതിക്ക് 2019-ലെ കേരള സാഹിത്യ അക്കാദമി പുരസ്കാരം
* മഹാകവി പി. സാഹിത്യ പുരസ്കാരം, 2022
* പി. സ്‌മാരക കവിതാ പുരസ്കാരം,2019
* അയനം എ. അയ്യപ്പൻ കവിതാ പുരസ്കാരം, 2019
* കെ. വി. തമ്പി പുരസ്കാരം, 2022
*ദേശാഭിമാനി കവിതാ പുരസ്കാരം, 2017

## അവലംബം
*പി.രാമന്റെ കവിതകൾ 


വർഗ്ഗം:മലയാളകവികൾ
വർഗ്ഗം:1972-ൽ ജനിച്ചവർ
വർഗ്ഗം:കവിതക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
കാഞ്ഞിരപ്പുഴ അണക്കെട്ട്

കേരളത്തിലെ പാലക്കാട് ജില്ലയിൽ  മണ്ണാർക്കാടിനു സമീപം കാഞ്ഞിരപ്പുഴ ഗ്രാമപഞ്ചായത്തിലെ കാഞ്ഞിരപ്പുഴയിൽ    ഭാരതപ്പുഴയുടെ പോഷകനദിയായ കുന്തിപ്പുഴയുടെ കൈവഴിയായ  കാഞ്ഞിരപ്പുഴയ്ക്കു കുറുകെ നിർമ്മിച്ചിരിക്കുന്ന അണക്കെട്ടാണ്‌ **കാഞ്ഞിരപ്പുഴ അണക്കെട്ട്** . പാലക്കാട്ട് നിന്നും തച്ചമ്പാറ മുതുകുറുശ്ശി വഴി ഏകദേശം 35 കി.മി. ദൂരയാണ് ഈ അണക്കെട്ട് സ്ഥിതിചെയ്യുന്നത്.  മണ്ണാർക്കാട്‌ വഴി 10 കി.മീ. സഞ്ചരിച്ചാലും കാഞ്ഞിരപ്പുഴയിലെത്താം. ഈ ഡാമിനോട്‌ ചേർന്ന് ഒരു കാഞ്ഞിരപ്പുഴ ഉദ്യാനം എന്ന പേരിൽ ഉദ്യാനവും ഇതിനടുത്തുള്ള ബേബി ഡാമിൽ ബോട്ട്‌ സർവ്വീസും, കുട്ടയിലെ ജലഗതാഗതവും സഞ്ചാരികൾക്കായി ലഭ്യമാണ്. ഈ ഡാമിൽ നിന്ന് കാണാവുന്ന ദൂരത്തിലാണ് വാക്കോടൻ മല സ്ഥിതി ചെയ്യുന്നത്.  അണക്കെട്ടിന് 3 ഷട്ടറുകളാണുള്ളത്. **കാഞ്ഞിരപ്പുഴ ജലസേചന പദ്ധതി** , യുടെ ഭാഗമായാണ് ഇത് നിർമിച്ചിട്ടുള്ളത്.

പാലക്കാട് ജില്ലയിലെ മണ്ണാർക്കാട്, ഒറ്റപ്പാലം, പാലക്കാട് താലൂക്ക് എന്നിവിടങ്ങളിലൂടെ 9713 ഹെക്ടർ സ്ഥലത്തു ജലസേചനം നടത്തുന്ന പദ്ധതിയാണ് ഇത് . സംസ്ഥാന ഫിഷറീസ് വകുപ്പ് റിസർവോയറിൽ മീൻ വളർത്തി വിൽക്കുന്നുണ്ട് .

ഡാമിന്റെ പ്രവേശന കവാടത്തിനടുത്തുനിന്ന്‌ വലത്തോട്ട്‌ പോകുന്ന പാതയിലൂടെ 22 കിലോമീറ്റർ സഞ്ചരിച്ചാൽ ശിരുവാണി ഡാമിലെത്താം(). നിത്യഹരിത വനമായ ശിരുവാണി വനത്തിലാണ് ശിരുവാണി ഡാം സ്ഥിതിചെയ്യുന്നത്‌. ഇവിടെ പ്രവേശിക്കുവാൻ ഫോറസ്റ്റ്‌ ക്യാമ്പിൽ നിന്നും അനുമതി ആവശ്യമാണ്. കാഴ്ചകൾ കാണുന്നതിനായി വനം വകുപ്പിന്റെ വക ആറോ ഏഴോ പേർക്ക്‌ സഞ്ചരിക്കാനാകൂന്ന ഓട്ടോറിക്ഷയും ഇവിടെയുണ്ട്‌.  2 മണിക്കൂർ ദൈർഘ്യമുള്ള സഞ്ചാരത്തിനിടയിൽ ചിലപ്പോൾ ആന, മാൻ, വരയാട്‌, കരിങ്കുരങ്ങ്‌ തുടങ്ങിയ മൃഗങ്ങളെ അവയുടെ സ്വാഭാവിക ആവാസ വ്യവസ്ഥയിൽ കാണുവാൻ സാധിക്കും.

## ചിത്രശാല

File:Kanjirapuzha_Dam_-_കാഞ്ഞിരപ്പുഴ_അണക്കെട്ട്_01.JPG|ഉദ്യാന ദൃശ്യം
File:Kanjirapuzha_Dam_-_കാഞ്ഞിരപ്പുഴ_അണക്കെട്ട്_02.JPG|ഉദ്യാന കവാടം
File:Kanjirapuzha_Dam_-_കാഞ്ഞിരപ്പുഴ_അണക്കെട്ട്_03.JPG|ഉദ്യാനത്തിൽ നിന്നുള്ള വാക്കോടൻ മലയുടെ ദൃശ്യം
File:Kanjirapuzha_Dam_-_കാഞ്ഞിരപ്പുഴ_അണക്കെട്ട്_05.JPG|അണക്കെട്ട്
File:Kanjirapuzha_Dam_-_കാഞ്ഞിരപ്പുഴ_അണക്കെട്ട്_06.JPG|അണക്കെട്ടിന് മുകളിൽ നിന്നുള്ള വാക്കോടൻ മലയുടെ ദൃശ്യം
File:Kanjirapuzha_Dam_-_കാഞ്ഞിരപ്പുഴ_അണക്കെട്ട്_07.JPG|അണക്കെട്ടിന്റെ ദൃശ്യം



## കൂടുതൽ കാണുക
*കേരളത്തിലെ ജലവൈദ്യുതപദ്ധതികളുടെ പട്ടിക
*കേരളത്തിലെ അണക്കെട്ടുകളുടെ പട്ടിക

## അവലംബം

വർഗ്ഗം:ഭാരതപ്പുഴയിലെ അണക്കെട്ടുകൾ
വർഗ്ഗം:കേരളത്തിലെ അണക്കെട്ടുകൾ
വർഗ്ഗം:കേരളത്തിലെ ജലസേചനപദ്ധതികൾ